3 συνδυασμοί τροφών που σε «φουσκώνουν» (απόφυγέ τους άμεσα!) - ELLE\n3 συνδυασμοί τροφών που σε «φουσκώνουν» (απόφυγέ τους άμεσα!)\nΜάθε ποιες τροφές δεν μπορούν να σταθούν πλάι πλάι αλλά και με τι να τις αντικαταστήσεις για μια καλύτερη καθημερινότητα.\nΓραφει: Shape.gr 9 Σεπτεμβρίου 2020\nΣίγουρα γνωρίζεις ότι κάποιες τροφές σου προκαλούν φούσκωμα, όπως τα πολύ αλμυρά φαγητά ή τα ανθρακούχα ποτά(διαίτης και μη). Ωστόσο, γνωρίζεις ότι κάποιοι συγκεκριμένοι συνδυασμοί τροφών μπορούν να προκαλέσουν το ίδιο αποτέλεσμα; Η Nadya Andreeva, μία πιστοποιημένη προπονήτρια ευεξίας και συγγραφέας του βιβλίου Happy Belly, μας εξηγεί ποια είναι τα χειρότερα για την πεπτική σου οδό «ζευγαρώματα» τροφών και τι μπορείς να φας αντί αυτών.\nΜάθε ποιοι άλλοι συνδυασμοί τροφών σε φουσκώνουν στο Shape.gr.


Νέα διάκριση για τον Δημήτρη Τέκνο στον ”Μεγάλο Δρόμο Νίκης” -ΦΩΤΟ | NemeaPress\nΟ Τελμησσός και ο Ευχίδας αναβίωσαν ιστορικές μνήμες.\nιστορίας έζησαν αγαπημένοι μας φίλοι και\nσυναθλητές από την 28η Οκτωβρίου έως την 31η Οκτωβρίου.\nΙδιαίτερες και ξεχωριστές στιγμές έζησαν όλοι σε αυτήν τη διαδρομή. Ο Βλάσης Καραβασίλης μαζί με τον Ντίνο Δώδη, τον Παύλο Βασδέκη, και τον Χάρη Γκανατσιο έτρεξαν και τερμάτισαν μαζί με τον\nΔημήτρη Τέκνο την απόσταση των 100χλμ περίπου απο τις Πλαταιές στον Τύμβο των Πλαταιών στον Μαραθώνα.\nΑγαπημένοι μας φίλοι και συναθλητές καθώς και η διεύθυνση του Αρχαιολογικού Μουσείου\nΜαραθώνα μας υποδέχθηκαν με μια μεγάλη ζέστη αγκαλιά στον Ιερό χώρο του Μαραθώνα.\nΕκεί ο Τάκης Αντωνόπουλος με την Ρίτσα\nΑντωνοπούλου εκ μέρους του «Ευχίδα» προσέφεραν αναμνηστικά μετάλλια και\nδιπλώματα σε όλους τους συμμετέχοντες.\nΕκ μέρους του Τελμησσού ο γράφων Βλάσης Καραβασίλης προσέφερε και εκείνος αναμνηστικά μετάλλια και διπλώματα καθώς και από ενα συλλεκτικό μπλουζάκι που επιμελήθηκε ο ίδιος.\nΣου δίνει δύναμη και μια καθαρότητα\nξεχωριστή. Και ιδιαίτερα όταν έχεις βάλει στόχους! Στην προκείμενη περίπτωση της αναβίωσης τιμής και μνήμης στους Ήρωες μας, ευαισθητοποιείσαι όμως περισσότερο! Δεν τρέχουμε για το χρόνο και τη θέση μας! Τρέχουμε για να Τιμήσουμε και να μνημονεύσουμε τους Ήρωες μας!\n← Πάτρα: Σε καταυλισμό Ρομά βρέθηκε η 16χρονη που το είχε σκάσει από Ίδρυμα\nΝέο αρνητικό ρεκόρ με 6.808 κρούσματα – Πολλές περιοχές στο κόκκινο – Κατανομή →


Φόβοι για αύξηση του αριθμού προσφύγων στον Σκαραμαγκά | ΘΡΙΑΣΙΟ\nΔευτέρα, 27/06/2022 6:02 πμ\nΑν και ο αριθμός των προσφύγων που φιλοξενούνται στο Σκαραμαγκά μειώθηκε αρκετά τους τελευταίους μήνες, υπάρχει πιθανότητα να αυξηθεί και πάλι σημαντικά στο προσεχές διάστημα.\nΑπό τη μία οι εξελίξεις στη Συρία και την Τουρκία ανεβάζουν τον αριθμό των ανθρώπων που περνούν τα ελληνικά σύνορα. Από την άλλη οι υπερβολικά αργοί ρυθμοί στις διαδικασίες έγκρισης μετάβασης στις χώρες της Ευρώπης, εγκλωβίζουν στη χώρα μας χιλιάδες οικογένειες. Πέρα από αυτά, στην δομή του Σκαραμαγκά είχαμε και μια περίεργη “αυτοένταξη” ατόμων χωρίς νόμιμα έγγραφα!\nΒαγγέλης Ντηνιακός Δημοτικο συμβουλιο χαϊδαριου Μετανάστες Μιχάλης Σελέκος Προσφυγες Σκαραμαγκάς


Accrual-based earnings management στις τράπεζες : διαχείριση κερδών μέσω προβλέψεων για ζημίες δανείων\nΣιούτη, Ελευθερία Α.\nΜεταπτυχιακή διατριβή (1.671Mb)\nΔιαχείριση κερδών ; Προβλέψεις για ζημίες δανείων ; Χρηματοπιστωτική κρίση ; Ύφεση ; Αντιστροφές προβλέψεων\nΗ παρούσα εργασία ερευνά τη διαχείριση κερδών στις τράπεζες με την άσκηση διοικητικής κρίσης επί των προβλέψεων για ζημίες δανείων. Εξετάζει εάν στόχος της χειραγώγησης είναι η εξομάλυνση των κερδών, η χειροτέρευση της εικόνας των αποτελεσμάτων (big bath accounting) ή η διατήρηση μιας προκυκλικής συμπεριφοράς. Η περίοδος ανάλυσης αφορά τόσο περιόδους ανάπτυξης όσο και ύφεσης της οικονομίας. Υφίσταται και ο προβληματισμός κατά πόσο οι προβλέψεις αυτές αντιστρέφονται. Αυτή η εργασία μπορεί να συνεισφέρει στην ευρύτερη κατανόηση της διαχείρισης κερδών από τα ενδιαφερόμενα μέρη (stakeholders). Τα αποτελέσματα υποστηρίζουν πως υφίσταται διαχείριση κερδών σε όλες τις περιόδους με διαφορετικές μορφές. Ανακαλύπτεται τόσο το income smoothing και το big bath accounting. Τέλος, επιβεβαιώνεται η προ κυκλική συμπεριφορά.\nΛογιστική και Έλεγχος Επιχειρήσεων και Δημοσίων Οργανισμών


KARYES LAKONIAS: March 2012\nΟ προγραματισμένος αγώνας Rally Sprint θα γίνει στις 22 ΑΠΡΙΛΙΟΥ 2012\nΟ προγραματισμένος αγώνας Rally Sprint της Λέσχης Αυτοκινήτου Σπάρτης που θα γινότανε στις 8 Απριλίου 2012 λόγω των κακών καιρικών συνθηκών των προηγούμενων ημερών και μετά από απόφαση της ΕΠΑ-ΕΘΕΑ θα γίνει στις 22 ΑΠΡΙΛΙΟΥ 2012\nPosted by Karyatis at 10:52 0 comments\n2012-03-28: Το Πολιτιστικό Ίδρυμα Ομίλου Πειραιώς, η Ε΄ Εφορεία Προϊστορικών και Κλασικών Αρχαιοτήτων και ο επίκουρος καθηγητής του Πανεπιστημίου Αθηνών κ. Μανώλης Παπαγρηγοράκης, παρουσιάζουν στο Μουσείο Ελιάς και Ελληνικού Λαδιού (ΜΕΕΛ) τη Μύρτιδα του 429 π.Χ. ... και τη Μύρτιδα του 2012, την Τετάρτη 28 Μαρτίου 2012 και ώρα 19:30.\nPosted by Karyatis at 07:46 0 comments\nΤο Σάββατο 10/3/2012 πραγματοποιήθηκε στο πρώην Κοινοτικό Κατάστημα Καρυών ευρεία σύσκεψη φορέων του χωριού μας στην οποία συμμετείχαν:\n-τα μέλη του Τοπικού συμβουλίου Καρυών (πρόεδρος Γ. Διαμαντούρος και τα μέλη Ι. Κουτσόγιωργας και Θ. Μεντής),\n-ο Δημοτικός Σύμβουλος Καρυών στον Δήμο Σπάρτης Δ. Αρβανίτης,\n-ο Ιερέας της Ενορίας Καρυών π. Ευστράτιος,\nκαθώς και οι εκπρόσωποι των Συλλόγων και συγκεκριμένα οι:\n-Ι. Μεντής (πρόεδρος Πολιτιστικού Συλλόγου Καρυών),\n-Θ. Μεντής και Μ. Δαλακούρας (πρόεδρος και Γραμματέας αντίστοιχα του Α.Σ. Καρυάτης),\n-Δ. Λεβεντάκης (εκπρόσωπος της Τράπεζας Αίματος Καρυών) και\n-Χ. Κωνσταντόπουλος (Γραμματέας του Δ.Σ. του Συνδέσμου Απανταχού Καρυατών).\nΣκοπός της συνάντησης ήταν ο συντονισμός όλων των φορέων για την πρόοδο του χωριού μας, μετά και την κατάργηση της Κοινότητας λόγω του σχεδίου «Καλλικράτης», αλλά και την κρίση που μαστίζει την χώρα μας. Τέθηκαν προς συζήτηση όλα τα τρέχοντα θέματα και όλοι οι παριστάμενοι συμφώνησαν στην ανάγκη στενότερης συνεργασίας όλων των φορέων, τόσο για την αντιμετώπιση των καθημερινών αναγκών, όσο και τον σχεδιασμό και την πραγματοποίηση έργων εξωραϊσμού του χωριού μας.\nPosted by Margie Konstan at 07:01 0 comments\nΕπανεκκίνηση, με δυναμική, του Συλλόγου Τριτέκνων Λακωνίας\n“ Συνάντηση των τριτέκνων της Λακωνίας στο Διοικητληριο την Τετάρτη 21 Μαρτίου ώρα 6 μ.μ. ”\nΟ Σύλλογος Τριτέκνων νομού Λακωνίας «Ο ΛΑΚΩΝΑΣ» ιδρύθηκε το2007 και σκοπός του ήταν να ενώσει τις τρίτεκνες οικογένειες του νομού, να προστατέψει το θεσμό της οικογένειας , να αναπτύξει την αλληλεγγύη μεταξύ των μελών του και να αγωνιστεί για την εξομοίωση και ένταξη των μελών του στις ευεργετικές διατάξεις των πολυτέκνων.\nPosted by Karyatis at 12:48 0 comments\nΣτο ραδιόφωνο ΠΟΛΙΤΕΙΑ 90,7 και στην εκπομπή "Στην πρώτη σελίδα" με την φωτεινή Μακεδονοπούλου ήταν καλεσμένος για μια ακόμα φορά ο Χρηματιστηριακός τεχνικός αναλυτής Στράτης Σαραντάκος.\nΑκούστε την πολή ενδιαφέρουσα συνέντευση στον σύνδεσμο\nPosted by Karyatis at 18:49 0 comments\nLabels: Ενημέρωση, Ραδιο Πολιτεία 90.7, Ραδιο Συνεντευξεις\nΤο Νέο Λύκειο στη ζωή των λακωνόπουλων Ερευνητικές εργασίες μαθητών στο πανεπιστήμιο Πελοποννήσου\nΗμερίδα με θέμα «Η Ερευνητική Εργασία στο Νέο Λύκειο» διοργανώνει σήμερα, Τετάρτη 14/3, η Διεύθυνση Β/θμιας Εκπαίδευσης Λακωνίας.\n“ Πατάτες από τα Βούρβουρα στη διάθεση των καταναλωτών του Δήμου Σπάρτης με 0,30 λεπτά ”\nΜε πρωτοβουλία του Δήμου Σπάρτης οργανώνεται η ομαδική παραγγελία πατάτας, από Έλληνες παραγωγούς (Βούρβουρα) για τους πολίτες του Δήμου Σπάρτης. (Μάλον από τον Αραχωβίτικο κάμπο)\nΗ Άννα Βαγενά ξεσπά από το βήμα της Βουλής - Βίντεο\nΗ ανεξάρτητη βουλευτής Αννα Βαγενά ντροπιάζει τους Ελληνες πολιτικούς απο το βήμα της Βουλής. Μια ομιλία από την καρδιά!!!\nPosted by Karyatis at 12:38 0 comments\nLabels: Βίντεο, Οικονομικα, Πολιτική


Δελτίο Τύπου 2020/11/12\nΤο ΕΚΑ κλείνει ένα πρώτο τριήμερο παρεμβάσεων και συμβολικών παραστάσεων διαμαρτυρίας, ενάντια στην αντιμετώπιση της πανδημίας από την κυβέρνηση και των αντεργατικών νομοθετημάτων που βρίσκονται ή ετοιμάζονται προς ψήφιση.\nΞεκίνησε με την ημέρα δράσης για την υγειονομική προστασία την Τετάρτη 10/11, που ολοκληρώθηκε στην παράσταση διαμαρτυρίας έξω από το Υπουργείο Υγείας. Συνεχίστηκε με την παρέμβαση στο Υπουργείο Εργασίας στις 11/11 και το μήνυμα που στείλαμε να μην κατατεθεί το αντεργατικό νομοσχέδιο που ετοιμάζουν. Ο πρώτος κύκλος ολοκληρώθηκε σήμερα στις συμβολικές διαμαρτυρίες έξω από τα νοσοκομεία της Αττικής.\nΣυνεχίζουμε τις πρωτοβουλίες και τις παρεμβάσεις όλο το υπόλοιπο διάστημα μέχρι την απεργία της 26ης Νοέμβρη. Θα υπάρξει σύντομα διαδικτυακή συζήτηση με όλα τα σωματεία που ανήκουν στη δύναμη του ΕΚΑ, με αφορμή τα αντεργατικά νομοσχέδια. Το ΕΚΑ επίσης θα είναι παρών στον εορτασμό του Πολυτεχνείου παίρνοντας πολύ σοβαρά όλα τα υγειονομικά πρωτοκόλλα προστασίας.


Η 4χρονη που είχε λίγες εβδομάδες ζωής και «εξαφάνισε» δώδεκα όγκους\nΗ εξέταση ρουτίνας που άλλαξε τη ζωή της οικογένειας\nΈνα μικρό κοριτσάκι που είχε τουλάχιστον δώδεκα καρκινικούς όγκους και της είχαν δοθεί μόλις λίγες εβδομάδες ζωής, εξέπληξε τους γιατρούς, όταν τους… εξαφάνισε.\nΟ λόγος για την Pippa Cole από τις ΗΠΑ, η οποία διαγνώστηκε για πρώτη φορά με έναν όγκο στον εγκέφαλο όταν ήταν μόλις ενός έτους. Αλλά οι επιπλέον εξετάσεις κατά τη διάρκεια των τριών επόμενων ετών αποκάλυψαν ότι είχε επτά όγκους στον εγκέφαλό της και ένα άλλο σύμπλεγμα στη ράχη της.\nΟι γιατροί είπαν στους γονείς της ότι δεν υπήρχε τίποτα περισσότερο που θα μπορούσαν να κάνουν για να βοηθήσουν τη μικρή τους κόρη στη μάχη απέναντι στον καρκίνο. Τους είπαν μάλιστα ότι θα κατάφερνε να επιβιώσει μόνο για μερικές εβδομάδες. Το ζευγάρι προσπάθησε να κάνει τις τελευταίες εβδομάδες του παιδιού του όσο πιο χαρούμενες γινόταν και έκαναν οικογενειακές διακοπές σε ένα θεματικό πάρκο της Disney.\nΌμως, οκτώ μήνες μετά τη διάγνωση του κοριτσιού, η Pippa έκανε κάποιες εξετάσεις για να ελεγχθεί η πρόοδός της. Οι γιατροί έμειναν έκπληκτοι όταν ανακάλυψαν ότι οι όγκοι είχαν εξαφανιστεί εντελώς!\nΌπως αναφέρει το δημοσίευμα της Daily Mail, οι ειδικοί πιστεύουν ότι οι ακτινοθεραπείες στις οποίες είχε υποβληθεί η Pippa το Δεκέμβριο του 2015 είχαν μια καθυστερημένη αντίδραση. Αλλά δεν είναι σε θέση να πουν με σιγουριά πώς εξαφανίστηκε ξαφνικά ο καρκίνος. «Οι γιατροί πιστεύουν ότι είναι ένα θαύμα και θεωρούν ότι οι όγκοι της έφυγαν με την ακτινοθεραπεία που έγινε τον Δεκέμβριο, αλλά χρειάστηκαν κάποιοι μήνες για να λειτουργήσει αυτή σωστά», λέει η μητέρα της.\nΟι ευτυχισμένοι γονείς δεν μπορούν να πιστέψουν πώς συνέβη κάτι τέτοιο και πλέον απολαμβάνουν το κάθε λεπτό με την υγιή κόρη τους, νιώθοντας ευγνωμοσύνη για το «θαύμα» που συνέβη.\nΌταν πιστεύεις στο χριστο γίνονται κ θαύματα.ευχομαι στη ζωή σου να πάνε όλα καλά. Κ πάνω από όλα υγεία!\nναναι καλα το κοριτσακι\nΘΑΥΜΑ!!!ΕΥΧΟΜΑΙ Ο ΘΕΟΣ ΝΑ ΣΟΥ ΔΩΣΕΙ ΜΙΑ ΥΠΕΡΟΧΗ ΖΩΗ!!!\nο Θεος να σε εχει καλα μωρακι μου!!\nΚαι υστερα σςου λενε οτι δεν συμβαίνουν θαυματα.... Μακαρι ο παιδικος καρκινος να εξαφανιστει απο προσωπου γης...και λεω ο παιδικος πρωτα γιατι ειναι πραγματικα κριμα και αδικο...


Αστρολογία και Κάρμα | Ηλιόφωτο\nHome Blog Αστρολογία και Κάρμα\nΤο καινούριο άρθρο του Πέτρου Κατσαμάκη αναφορικά στο Κάρμα. Διαβάστε τι είναι Κάρμα, ποια η σχέση του με την Αστρολογία, τι είναι αυτό που ονομάζουμε Καρμικές Σχέσεις, πώς δημιουργείται το κάρμα, σε ποιους τομείς υλοποιείται, ποιες είναι οι διάφορες μορφές Καρμάτων και πώς τις αναγνωρίζουμε. Υπάρχει αρνητικό και θετικό κάρμα; Πώς αναγνωρίζουμε όταν έχουμε εμπλακεί σε αρνητικό Κάρμα; Τι μπορούμε να κάνουμε για αυτό;\nΌλα τα παραπάνω αναλύονται με μια σύγχρονη και ιδιαίτερα διεισδυτική ματιά, με σκοπό όχι να μας φοβίσουν, αλλά να καταλάβουμε σε βάθος τη σημασία του Κάρματος και την εφαρμογή του στην ζωή μας στο σήμερα.\nΗ λέξη κάρμα προέρχεται από την σανσκριτική γλώσσα. Αναφέρεται για πρώτη φορά πριν περίπου πέντε χιλιετηρίδες στο πνευματικό έργο Μαχαμπαράτα. Η λέξη «κάρμα» σημαίνει υλοποιημένη πράξη με συνέπειες, θετικές ή αρνητικές προς τη «Σαμσάρα», που είναι ο κύκλος των ενσαρκώσεων. Το κάρμα υπόκειται σε πολλούς σημαντικούς συμπαντικούς νόμους με κυρίαρχο το νόμο της αιτίας και του αποτελέσματος. Κοινώς ό,τι σπείρεις, θα θερίσεις. Αρνητικό κάρμα είναι τα κενά και οι ελλείψεις δεξιοτήτων ή ακόμη χειρότερα, η απόλυτη στρέβλωση και στη «διαχείριση» μιας σημαντικής καρμικής Έννοιας που χρειάζεται να κατακτηθεί μέσα στο πέρασμα των ενσαρκώσεων. Τέτοιες έννοιες είναι η Αγάπη, ο Σεβασμός, ο Χώρος, ο Χρόνος, η Συντροφικότητα, η Αφθονία κτλ.\nΤο κάρμα δεν είναι σε καμία περίπτωση ένας νόμος εκδικητικός, όπως έχει επικρατήσει σαν άποψη στον δυτικό κόσμο. Είναι η διαχείριση του «Χώρου» που έχει να κάνει στο διηνεκές του «Χρόνου» η κάθε Ύπαρξη σε σχέση με το «Χρόνο» που της δίνεται. Το αποτέλεσμα αυτής της διαχείρισης «Χώρου – Χρόνου» έχει είτε θετικό είτε αρνητικό πρόσωπο ανάλογα με το αποτέλεσμα της εν λόγω διαχείρισης. Είτε ανοίγει δρόμους στην εξέλιξη, είτε συγκρούεται με τους παγκόσμιους νόμους και κλείνει δρόμους εξέλιξης. Υπάρχουν νόμοι συμπαντικοί και αδιαπραγμάτευτοι, οι οποίοι υπήρχαν από πάντα, θα υπάρχουν πάντα και κινούν τη παγκόσμια συγχρονικότητα από το χάος προς την αρμονία και την τάξη. Όταν η διαχείριση αυτών των νόμων γίνεται αντίθετα προς την ροή, δηλαδή από την τάξη και την αρμονία προς το χάος «εντροπία», εμφανίζεται στη ζωή του ανθρώπου αυτό που ονομάζουμε αρνητικό κάρμα. Ανατροπές, απώλειες, ματαιώσεις, καταστροφές και ασθένειες, με μοναδικό στόχο ο άνθρωπος μέσω της Ελεύθερης Βούλησης να ανυψώσει τη «Συνειδητότητά» του, να κατανοήσει σωστά τον συμπαντικό νόμο και να τον διαχειριστεί αρμονικά. Η κίνηση του σύμπαντος είναι πάντα από τον Θάνατο και την καταστροφή προς τη Ζωή και την δημιουργία. Με την ορθή λειτουργία των συμπαντικών νόμων και όταν τους γίνεται η σωστή διαχείριση, η Ζωή ρέει χωρίς εμπόδια, ενώ αντίθετα όταν τους γίνεται κακή διαχείριση εμφανίζονται νησίδες Θανάτου και καταστροφής στη Ζωή του ανθρώπου. Κάθε ενσάρκωση ξεκινά από το σημείο μηδέν, χωρίς συνειδητότητα με στόχο να φτάσει στην ολοκλήρωση, που είναι η κατάκτηση της συνειδητότητας μέσω της ελεύθερης βούλησης.\nΟ κάθε άνθρωπος – Ύπαρξη έχει από το Θεό προικιστεί με την «Ελευθερία» της ελεύθερης βούλησης και την ικανότητα να κάνει επιλογές ανά πάσα στιγμή, οι οποίες έχουν πάντα συγκεκριμένες συνέπειες, είτε θετικές, είτε αρνητικές προς την εξέλιξή του. Έχει το δικαίωμα να επιλέξει αδιαμφισβήτητα και τη Ζωή και το Θάνατο, και την Δημιουργία και το Χάος. Το αρνητικό κάρμα είναι μια δυσαρμονία στην κυριαρχία των συμπαντικών νόμων, ενώ το θετικό κάρμα είναι μια αρμονική, όπως έλεγε και ο Πυθαγόρας, προς την ροή των συμπαντικών νόμων. Όταν δρούμε με οποιοδήποτε τρόπο προς τις επιλογές μας, εισπράττουμε και μια συγκεκριμένη αντίδραση, με στόχο να συνειδητοποιήσουμε λοιπόν πότε ρέουμε αρμονικά στην συμπαντική ιεραρχία και πότε δυσλειτουργούμε σε αυτή. Η κάθε ύπαρξη επανενσαρκώνεται σε αυτό τον άξονα εξέλιξης με σκοπό μια συγκεκριμένη πορεία, που περιέχει εκατοντάδες παραμέτρους μαθημάτων. Η κάθε ενσάρκωση είναι ένας κύκλος προαποφασισμένος, πριν την ενσάρκωση, από την ίδια την ύπαρξη με ένα συγκεκριμένο «σχέδιο Ζωής» με σκοπό την ολοκλήρωση κάποιων συγκεκριμένων κάθε φορά «καρμικών μαθημάτων», προσθέτοντας έναν ακόμα κρίκο στην αλυσίδα της ολοκλήρωσης.\nΣτην προσπάθεια εξέλιξης της κάθε ύπαρξης, δεν είμαστε τόσο μόνοι, όσο κατά περιόδους πιστεύουμε. Κάθε φορά που το πιστεύουμε αυτό είναι γιατί εκείνη την συγκεκριμένη περίοδο έχουμε αποκοπεί από την συμπαντική ροή και έχουμε εμπλακεί αδιαμφισβήτητα σε αρνητικό κάρμα. Αντίθετα, όταν είμαστε στη «Ροή» της εξέλιξης κινητοποιούνται άπειροι μηχανισμοί και πρόσωπα με σκοπό να μας βοηθήσουν να εξελιχθούμε και να ολοκληρωθούμε, τα οποία και εμφανίζονται ακριβώς τη στιγμή που χρειάζονται. Αυτός είναι ο «Νόμος της συγχρονικότητας». Ζούμε μέσα σε ένα απόλυτα υποστηρικτό σύμπαν, που αδιαπραγμάτευτα οδηγεί τα πάντα προς την Τάξη, την Αρμονία και την Αγάπη, σε αντίθεση με τις «κοινωνίες» των ανθρώπων που λειτουργούν ενάντια στη ροή και την ολοκλήρωση, πάσχοντας από καρμική αλαζονεία και όχι μόνο, και λειτουργώντας ενάντια στη φύση και τους φυσικούς νόμους, που είναι και ο κύριος εκφραστής και βοηθός του ανθρώπου στην καρμική περιπέτεια της ολοκλήρωσής του. Ας μην ξεχνάμε πως οι κοινωνίες των ανθρώπων δεν φτιάχτηκαν από Αγάπη προς τον άνθρωπο και την εξέλιξή του, αλλά με σκοπό να τροφοδοτούνται με κακής ποιότητα δύναμη οι κοινωνικές εξουσίες.\nΟι καιρικές συνθήκες, η θάλασσα, τα φυτά, τα ζώα, ο νόμος της βαρύτητας, ο νόμος της κεντρομόλου, της φυγόκεντρου, ο νόμος της έλξης, ο Έρωτας», η άμποτη, η παλίρροια, οι ενέργειες κάθε είδους, των πλανητών, των Εκλείψεων, οι ηλιακές καταιγίδες, η δομή της ενέργειας από τους δισεκατομμύρια ήλιους κτλ, είναι τα «κύματα», τα λεγόμενα Παγκόσμια Ρεύματα που οδηγούν τον άνθρωπο αλάνθαστα στην ολοκλήρωση και στην εξέλιξή του, όπως τον σέρφερ τα κύματα της θάλασσας. Όταν ο άνθρωπος λοιπόν κινείται σύμφωνα με τα παγκόσμια ρεύματα, είναι πάντα στη ροή της χαράς και της ευτυχίας, όποιο καρμικό μάθημα κι αν έχει να εκπληρώσει. Ενώ αντίθετα όταν κινείται ενάντια στα παγκόσμια ρεύματα, η ζωή είναι αβάσταχτη γιατί ποσοστώνεται πολύ η καταστροφή και ο θάνατος. Αυτό είναι κάτι που συμβαίνει σταθερά στις οργανωμένες κοινωνίες των ανθρώπων, οι οποίες οδηγούν τον άνθρωπο σε συνθήκες ενάντια στη φυσική λειτουργία, ενάντια στο σώμα του, την ψυχή του και τα συναισθήματά του. Στις οργανωμένες κοινωνίες σπάνια ο άνθρωπος μπορεί να ευτυχίσει, γιατί απλούστατα προγραμματίζεται από τη μέρα που γεννιέται όχι για να ζήσει τη δική του ζωή, αλλά για να εξυπηρετήσει τις εκάστοτε εξουσίες στις οποίες υπόκειται. Για αυτό και αυτή η «διάσταση» θεωρείται το πιο δύσκολο σχολείο εξέλιξης, γιατί ο άνθρωπος εκτός από τις δικές του ελλείψεις εξέλιξης και το δικό του αρνητικό κάρμα που ούτως ή άλλως φέρει, χρειάζεται να αποδιαστρεβλώσει και τις άπειρες στρεβλώσεις της κοινωνίας προς τους συμπαντικούς νόμους, όπως το Δίκαιο, την Αγάπη, την Συντροφικότητα, το Σεβασμός, την Ελευθερία, την Αλήθεια, που είναι πλήρως διαστρεβλωμένες, κινούμενες σε άκρα παράνοιας και τρέλας, φθοράς και αφθαρσίας, στον κόσμο των κοινωνιών του ανθρώπου. Στη Μαχαμπαράτα λέγεται πως την περίοδο που εμφανίζεται έντονα το αρνητικό κάρμα, σε αυτόν εδώ τον κόσμο είναι αδύνατο να το διαχειριστούμε χωρίς τη βοήθεια «Δασκάλων», διότι είναι αδύνατον πρώτον να δούμε τι κάνουμε λάθος στις επιλογές μας και δεύτερον μόνον κάποιος που έχει απελευθερωθεί ο ίδιος από αυτόν τον καρμικό εγκλωβισμό γνωρίζει να μας απεγκλωβίσει και να μας οδηγήσει – διδάξει τη νέα κατάσταση αισθήσεων, αντίληψης και συνειδητότητας, που μας είναι παντελώς άγνωστη. Άλλωστε, αυτός είναι κι ο κύριος λόγος που ο νόμος τη έλξης και της αλληλοβοήθειας μας έλκουν προς τα άτομα, που έχουν τη λύση, και αντίστροφα ο ίδιος νόμος είναι ο μοναδικός λόγος που η ζωή μας εμπιστεύεται απ’ την αρχή σε δύο άλλες υπάρξεις, τους γονείς, που αν η κοινωνία λειτουργούσε ορθά εξελικτικά, θα ήταν και οι γονείς σε θέση να μας οδηγήσουν στην ενηλικίωση, την αυτοδυναμία και την ελευθερία μας, και κατ’ επέκταση στην ευτυχία μας. Αλλά, όπως γνωρίζετε, αυτό σπάνια συμβαίνει μέσα σε αυτή την κοινωνία και το πόσο διαστρεβλωμένοι είναι και οι γονείς, έχοντας «μεγαλώσει» σε αυτή την πραγματικότητα των άπειρων διαστρεβλώσεων των συμπαντικών νόμων.\nΕρχόμαστε ως υπάρξεις σε αυτή την διάσταση και δανειζόμαστε μια ανθρώπινη υπόσταση με σκοπό να εξελιχθούμε μέσα από καρμικά μαθήματα. Όπως προανέφερα, στην Μαχαμπαράτα κάθε ύπαρξη υπόκειται στη «Σαμσάρα», την αλλεπάλληλη επανάληψη ενσαρκώσεων μέσω της μετενσάρκωσης. Ενσαρκωνόμαστε ξανά και ξανά μέχρι να «φωτιστούμε», να ολοκληρωθούμε και να απαλλαγούμε από τις επαναλαμβανόμενες ενσαρκώσεις, με στόχο να περάσουμε σε έναν άλλον κύκλο εξέλιξης που από ό,τι λέγεται δεν περιλαμβάνει υλική υπόσταση. Για να ενσαρκωθούμε όμως στη γη χρειάζεται να δανειστούμε ένα σώμα ως όχημα και κατοικία της ύπαρξης, ώστε να μας φιλοξενήσει κατά την εδώ παραμονή μας. Ένα σώμα που, για να μας το παρέχει η γη, σε ένα άλλο επίπεδο έχει γίνει συμφωνία να το επιστρέψουμε σε καλύτερη κατάσταση από ό,τι το παραλάβαμε. Το σώμα χρειάζεται να επιστραφεί εμψυχωμένο και πνευματικοποιημένο, με ανώτερους κραδασμούς από αυτούς της ύλης, ώστε όταν απορροφηθεί από τη γη, αυτή να ανεβάσει και τους δικούς της κραδασμούς.\nΕκτός από το σώμα όμως, όταν βρισκόμαστε σε επίπεδο ύπαρξης ακόμα, έχουμε επιλέξει και το λεγόμενο σχέδιο της ενσάρκωσης, που στην Μαχαμπαράτα λέγεται Ντάρμα. Το σχέδιο της ενσάρκωσης περιλαμβάνει τα μαθήματα που έχουμε επιλέξει να πάρουμε, να δώσουμε, αλλά και τους δασκάλους μας και τους μαθητές που θα συναντήσουμε. Στη Μαχαμπαράτα αυτές οι επαφές ονομάζονται ιερές συναντήσεις και δεσμεύονται από νόμους και συνέπειες. Αυτές είναι οι λεγόμενες καρμικές σχέσεις. Ανάλογα με την εμπειρία της ύπαρξης και τις φορές που έχει ενσαρκωθεί, είναι και η ποιότητα αλλά και η συνέπεια των επιλογών της στο σχέδιο της ενσάρκωσης, αλλά και η πιθανότητα λαθών ή ακόμη και ακυρώσεων της ενσάρκωσης. Κατά κύριο λόγο, όταν ερχόμαστε είμαστε ασυνείδητοι, έχοντας ξεχάσει το σχέδιο της ενσάρκωσης, εκτός από κάποιες ελάχιστες και φωτισμένες περιπτώσεις, που θυμούνται πολύ καλά από πού ήρθαν και γιατί ήρθαν. Οι υπόλοιποι είναι εξαιρετικά πιθανό να χάσουν το σχέδιο, τη σύνδεση με το σχέδιο της ενσάρκωσης και ο άνθρωπος να εγκλωβιστεί μέσα σε υπερκοινωνικά παράσιτα (κοινωνικούς μηχανισμούς, εγκλωβισμούς συνειδήσεων). Κάθε φορά που συμβαίνει αυτό, ο άνθρωπος χάνει εντελώς το σχέδιο της ενσάρκωσης, γινόμενος μια υποκινούμενη μαριονέτα. Το χάσιμο του σχεδίου της ζωής λοιπόν, κατά την Μαχαμπαράτα, είναι η δυστυχία, ενώ ευτυχία ορίζεται η κατάσταση που το άτομο βρίσκεται διαρκώς στην ροή του σχεδίου της ζωής του. Όταν το ένα βήμα του δηλαδή οδηγεί με ακρίβεια στο επόμενο. Όταν ο άνθρωπος βρίσκεται εκτός αρνητικού κάρματος και υπερκοινωνικών παρασίτων, και όλα ρέουν με απόλυτη Συγχρονικότητα, τότε από παντού εμφανίζονται ευκαιρίες, δάσκαλοι, αλλά και πεδία προστασίας και τροφοδοσίας ενισχυμένα από τους συμπαντικούς νόμους που τον οδηγούν με ασφάλεια και ακρίβεια προς τον δρόμο του.\nΜε αυτό ακριβώς ασχολείται εδώ και χιλιάδες χρόνια η καρμική αστρολογία: με την υπενθύμιση δηλαδή του σχεδίου της ενσάρκωσης, αλλά και την επαναφορά σε αυτό, όταν ο άνθρωπος χάνεται σε στρεβλώσεις και λοξοδρομήματα. Ασχολείται με την μαθητεία στο επόμενο στάδιο της καρμικής εξέλιξης προσδιορίζοντας τους Τρόπους, τις Ιερές Συναντήσεις αλλά και τη Διαδρομή, καθώς και με την αποδιαστρέβλωση και την απελευθέρωση από παγίδες, καρμικές λάθος επιλογές, αλλά και με το άνοιγμα του δρόμου προς τις σωστές καρμικές επιλογές, τη λεγόμενη καρμική ανα-διευθέτηση. Μόλις ο άνθρωπος επανασυνδεθεί με την ύπαρξή του και το σχέδιο της ενσάρκωσης και αλλάξει θέση σε αυτό που συμβαίνει, οι αρνητικοί δάσκαλοι, τα αρνητικά γεγονότα και πρόσωπα εξαφανίζονται και εμφανίζονται τα θετικά αλλά και οι θετικές προς την εξέλιξή του δυναμικές. Αυτό που συχνά στην καθομιλουμένη λέμε Θαύμα ή «ως δια μαγείας». Στον αληθινό κόσμο τέτοιες αλλαγές θέσης υποστηρίζονται άμεσα και ακαριαία, γιατί το σύμπαν δεν είναι εκδικητικό, όπως οι κοινωνίες των ανθρώπων. Αντίθετα είναι δομημένο από νόμους αλληλοϋποστήριξης, αρμονίας και Αγάπης.\nΚάθε φορά που ο άνθρωπος βρίσκεται αντιμέτωπος με εμπόδια που θέτει το σύμπαν, είναι απλώς για να τον βοηθήσει να κατανοήσει ότι βρίσκεται σε λάθος πορεία. Όταν ο άνθρωπος συνειδητοποιήσει και επαναπροσδιοριστεί στο Ντάρμα του, δηλαδή στο σχέδιο της ενσάρκωσης του, αυτομάτως το σύμπαν ανοίγει τους δρόμους της εξέλιξής του και της ευτυχίας. Η Οδύσσεια π.χ. είναι ένα τέτοιο πνευματικό έργο. Καταγράφει τον αγώνα του ανθρώπου – Οδυσσέα να απεμπλακεί από Σειρήνες, Λεστργώνες, Κύκλωπες, κακές μάγισσες, προσκολλήσεις, εξαρτίσεις, αλαζονικές επιλογές, νοητικές παγίδες και πεποιθήσεις, τρέλα, παράνοια, με στόχο την επιστροφή στη σύνδεση με την αλήθεια της ύπαρξής του, το αληθινό σχέδιο της ενσάρκωσης, την Ιθάκη του.\nΟ κυρίαρχος καρμικός πλανήτης είναι ο Κρόνος, ο πλανήτης που ευθύνεται για τη διαχείριση του χώρου και του χρόνου, και που μαζί με τον Βόρειο και το Νότιο δεσμό της Σελήνης αλλά και τις όψεις που κάνουν με τους υπόλοιπους πλανήτες και σημεία του προσωπικού ωροσκοπίου, ορίζει (για την παραδοσιακή αστρολογία) το σχέδιο της ενσάρκωσης. Με την ανακάλυψη των τριών εξωκρόνιων βαριών πλανητών τους δυο τελευταίους αιώνες (τον Ουρανό, τον Ποσειδώνα και τον Πλούτωνα) τα πράγματα έχουν αλλάξει. Όπως επίσης έχει αλλάξει και η ποιότητα των μαθημάτων των ενσαρκώσεων. Ο Κρόνος λοιπόν δηλώνει την καρμική κατάσταση στο σχέδιο της ενσάρκωσης, κάθε φορά που αγγίζει σημεία στο προσωπικό μας ωροσκόπιο, ή αγγίζεται στον προσωπικό μας χάρτη από διελεύσεις πλανητών και συναστρίες. Αν τα καρμικά μαθήματα πάρθηκαν στην ώρα τους και ολοκληρωμένα, τότε δίνει το σήμα της καρμικής απελευθέρωσης του ατόμου στον πλανήτη Ουρανό, αλλάζοντας θετικά επίπεδο στη ζωή του ατόμου με την υποστήριξη του Πλούτωνα. Αν όμως η σχέση με τον χώρο και τον χρόνο, με το εδώ και το τώρα έχουν διασαλευθεί, ο Κρόνος ορίζει το κόστος του ατοπήματος.\nΤο πιο σημαντικό καρμικό ατόπημα είναι αυτό που δηλώνει στο ωροσκόπιο η αρνητική θέση του πλανήτη Ποσειδώνα. Είναι ίσως το πρώτο αρνητικό κάρμα που έχει κάποιος να αντιστρέψει κατεπειγόντως, το κάρμα της φυγής. Όσο το αρνητικό κάρμα της φυγής είναι ενεργό, ο άνθρωπος λείπει από τον εαυτό του, από την πραγματικότητα, από τη ζωή. Έχει εγκλωβιστεί σε αρνητικά αστρικά πεδία, έχει χάσει αυτό που λέμε την επαφή του με την πραγματικότητα, το σώμα του, την ψυχή του, τα συναισθήματά του, την ανθρώπινη υπόστασή του και η ζωή του κινείται ανεξέλεγκτα από τη Σκύλα στην Χάρυβδη, ή ακόμα χειρότερα από τον αρνητικό Ουρανό στον αρνητικό Πλούτωνα. Ανατροπές, απώλειες, δυστυχίες, αρρώστιες, μοναξιά, απόρριψη, κατάθλιψη και απέραντος φόβος που οδηγεί σε καταστροφικές επιλογές, είναι τα τιμήματα αυτού του κάρματος όπως επίσης και ισχυρές εξαρτήσεις, όπως ο αλκοολισμός, τα ναρκωτικά, η βουλιμία κτλ. Η πορεία της ενσάρκωσης κινείται προς την εντροπία, προς την καταστροφή δηλαδή και τον θάνατο.\nΤο πιο σημαντικό καρμικό ατόπημα είναι αυτό που δηλώνει στο ωροσκόπιο η αρνητική θέση του πλανήτη Ποσειδώνα. Είναι ίσως το πρώτο αρνητικό κάρμα που έχει κάποιος να αντιστρέψει κατεπειγόντως, το κάρμα της φυγής. Όσο το αρνητικό κάρμα της φυγής είναι ενεργό, ο άνθρωπος λείπει από τον εαυτό του, από την πραγματικότητα, από τη ζωή. Έχει εγκλωβιστεί σε αρνητικά αστρικά πεδία, έχει χάσει αυτό που λέμε την επαφή του με την πραγματικότητα, το σώμα του, την ψυχή του, τα συναισθήματά του, την ανθρώπινη υπόστασή του και η ζωή του κινείται ανεξέλεγκτα από τη Σκύλα στην Χάρυβδη, ή ακόμα χειρότερα από τον αρνητικό Ουρανό στον αρνητικό Πλούτωνα. Ανατροπές, απώλειες, δυστυχίες, αρρώστιες, μοναξιά, απόρριψη, κατάθλιψη και απέραντος φόβος που οδηγεί σε καταστροφικές επιλογές, είναι τα τιμήματα αυτού του κάρματος όπως επίσης και ισχυρές εξαρτήσεις, όπως ο αλκοολισμός, τα ναρκωτικά, η βουλιμία κτλ. Η πορεία της ενσάρκωσης κινείται προς την εντροπία, προς την καταστροφή δηλαδή και τον θάνατο.Η διαδρομή της ενσάρκωσης καταγράφεται από τον Βόρειο και το Νότιο δεσμό της Σελήνης, γνωστούς στην αστρολογία ως κάρμα. Τα Ζώδια που βρίσκονται οι δεσμοί στο προσωπικό μας ωροσκόπιο, αλλά και οι όψεις που κάνουν με πλανήτες και σημεία του ωροσκοπίου καθορίζουν όχι μόνο το από πού ξεκινά και που πρέπει να φτάσει, αλλά και το πώς ξεκινά και που πρέπει να φτάσει. Την ίδια στιγμή, τα έντονα καρμικά μαθήματα πληθαίνουν την περίοδο που βαριοί πλανήτες (Κρόνος, Ουρανός, Ποσειδώνας και Πλούτωνας) αγγίζουν τους δεσμούς της Σελήνης, ενώ υλοποιούνται τα γεγονότα τις μέρες εκείνες που πάνω από τους βαριούς πλανήτες και τους δεσμούς της Σελήνης αλλά και τις Εκλείψεις της περιόδου περνάει ο Άρης ή ο Ήλιος.\nΟι Εκλείψεις είναι ίσως το πιο ισχυρό αστρολογικό γεγονός που ενεργοποιεί πάντα έντονα καρμικά μαθήματα, μιας και πάντα γίνονται ή σε διάμετρο ή σε σύνοδο με τους Δεσμούς της Σελήνης. Κάθε περίοδο εκλείψεων ανοίγει ένας καινούργιος κύκλος καρμικών μαθημάτων και κλείνει ένας προηγούμενος κύκλος, που αν μείνει ανοιχτός, θα λειτουργήσει ως αρνητική δίνη και διαρροή. Τα καρμικά ανοίγματα και κλεισίματα είναι από τις πιο ισχυρές καρμικές δεξιότητες που χρειάζεται να κατέχει ο άνθρωπος, ώστε να οδηγεί με ακρίβεια το σχέδιο της ενσάρκωσης. Συνήθως οι άνθρωποι ξέρουν να ανοίγουν κύκλους, αλλά όχι να κλείνουν κύκλους, παραμένοντας μικρά καθηλωμένα παιδιά, κάτι που επίσης συμβάλλει εξαιρετικά αρνητικά στο χάσιμο του σχεδίου της ενσάρκωσης. Στην καρμική αστρολογία, αυτό φαίνεται ξεκάθαρα, ορίζοντας πολύ συγκεκριμένα τα διαστήματα της αρχής και του τέλους κάθε κύκλου. Ένας αστρολόγος που ειδικεύεται στο θέμα, μπορεί να μας δώσει με απόλυτη ακρίβεια τα κλειδιά για τη διαχείρισή τους, ώστε να έχουμε τη δυνατότητα να τις βιώσουμε και να τις διαχειριστούμε, παίρνοντας κάθε φορά το μάθημα χωρίς απώλειες και πόνο. Μας δίνει δηλαδή τον τρόπο να τις εντάξουμε λειτουργικά στην εξέλιξή μας.\nΑστρολογία και Καρμικές Σχέσεις\nΚαρμικές σχέσεις είναι εκείνες οι ιερές συναντήσεις, οι μεγάλες γνωριμίες που έχουν συμφωνηθεί πριν την ενσάρκωση σε επίπεδο ύπαρξης και από τις δύο πλευρές, αλλά και από τις ψυχικές τους ομάδες. Στόχος της συνάντησης δεν είναι τίποτε άλλο παρά μόνο το καρμικό μάθημα και η αλληλοβοήθεια στην καρμική εξέλιξη. Σε καμία περίπτωση δεν είναι συναντήσεις εκδίκησης και μίσους, όπως έχει επικρατήσει εντελώς εσφαλμένα να λέγεται, ότι δηλαδή σε μια προηγούμενη ζωή ο ένας απάτησε τον άλλο και σε αυτή τη ζωή βρέθηκαν για να τον απατάει ο άλλος και να τον τιμωρεί και άλλα τέτοια φαιδρά. Οι Υπάρξεις είναι ανώτερες συνειδησιακές καταστάσεις και όχι προσωπικότητες χαμηλής υποστάθμης, που κάνουν κατινιές και εκδικούνται. Όπως προανέφερα και πιο πάνω στις ιερές αυτές συναντήσεις υπάρχουν νόμοι και συνέπειες, αν η μία αθετήσει τη συμφωνία απέναντι στην άλλη. Έτσι, πέρα από την ασυνείδητη κατάσταση που υπάρχει και τις άπειρες διαστρεβλώσεις, που συχνά οδηγούν στη λήθη του σχεδίου της ενσάρκωσης, υπάρχει και η λήθη της ευθύνης της συνάντησης. Είναι πολλές φορές που ο ένας δεν έχει φροντίσει να εξελιχθεί τόσο, ώστε να αντέξει ενεργειακά τη δυναμική του μαθήματος που έχει έρθει να δώσει, και τρέπεται σε άτακτη φυγή, ή ασκεί βία όπως άλλωστε κάνει κάθε φορά που τα βρίσκει σκούρα στα καρμικά μαθήματα της ενσάρκωσης. Για να λειτουργήσουν σωστά καρμικά αυτές οι συναντήσεις χρειάζεται και οι δύο να θυμηθούν καταρχήν τον λόγο της συνάντησης, αλλά και να έχουν φροντίσει να είναι σε θέση να δώσουν με καθαρότητα ο ένας το μάθημα στον άλλον. Αν αυτό δεν συμβεί, εμφανίζεται ένα κενό καρμικά στην εξέλιξη, γιατί ο δάσκαλος απλούστατα δεν ήρθε ποτέ στο ραντεβού ή ήρθε σε κατάσταση αποδιοργάνωσης και τρέλας.\nΣε αυτές τις περιπτώσεις χρειάζεται αυτό που ονομάζουμε καρμική αναδιευθέτηση, απελευθέρωση δηλαδή από τη δέσμευση και κλήτευση άλλου συνεπή δασκάλου. Αλλιώς ο πόνος και η θλίψη εμφανίζονται έντονα, γιατί απλούστατα δεν υπάρχει εξέλιξη και προχώρημα. Υπάρχει καθήλωση. Στο ωροσκόπιο του καθενός φαίνονται πολύ καθαρά τα σημεία των καρμικών συναντήσεων, αλλά και η σχέτιση που θα αναπτυχθεί, η λεγόμενη καρμική συναστρία, όπως και η διαχείριση που χρειάζεται να γίνει, ώστε να κλείσει ο κύκλος του μαθήματος όπως πρέπει να κλείσει σε αρμονία με τους συμπαντικούς νόμους. Για να κλείσει ένας τέτοιος κύκλος, το αποτέλεσμα του αποχαιρετισμού χρειάζεται να είναι πάντα με αγάπη, αλλιώς ο κύκλος δεν κλείνει ποτέ και λειτουργεί σαν αρνητική δίνη, σαν διαρροή, απομυζώντας οποιαδήποτε δυναμική στην προσωπική εξέλιξη του ατόμου. Στην ψυχολογία αυτό λέγεται μισοτελειωμένες σχέσεις, που ωθούν τον άνθρωπο να ζει εκτός πραγματικότητας, συνδιαλεγόμενος με φαντάσματα σε μόνιμο πένθος καρμικά. Αξίζει να σημειωθεί, πως η αθέτηση της καρμικής συμφωνίας και η επιλογή της φυγής, επισύρει επιπτώσεις που αναλαμβάνουν ο Κρόνος, ο Ουρανός, ο Ποσειδώνας και ο Πλούτωνας.\nΤα τρία (3) πεδία δημιουργίας και θεραπείας Κάρματος\nΣε κάθε ον που διαθέτει συνείδηση και κατ’ επέκταση ελεύθερη βούληση υπάρχουν τρία ζευγάρια πεδίων στα οποία μπορούν να εμφανιστούν τα καρμικά ζητήματα. Αυτά είναι:\nΤο πρώτο ζευγάρι είναι το υλικό σώμα ό,τι δηλαδή είναι ύλη που το άτομο κατέχει ή διαχειρίζεται. Σε αυτό, το δεύτερο σκέλος είναι το κοινωνικό πεδίο, που έχει να κάνει με το πού υπάρχει κοινωνικά αυτό το άτομο, είτε αυτό αφορά στον τόπο είτε στη θέση του μέσα σε αυτό το κοινωνικό σώμα.\nΤο δεύτερο ζευγάρι πεδίων είναι το συναισθηματικό πεδίο που σχετίζεται με την ικανότητα του ανθρώπου να νιώθει και να αισθάνεται, αλλά και το ψυχικό πεδίο που συνδέεται άμεσα με την ύπαρξη. Τα\nΤο τρίτο ζευγάρι πεδίων είναι το νοητικό πεδίο, που συνδέεται με τη νόηση και τον νου του ανθρώπου, αλλά και το πνευματικό πεδίο, που συνδέεται με την ανώτερη δομή της ύπαρξής του, τους παγκόσμιους συμπαντικούς νόμους και το Θεό.\nΕκτενής αναφορά και των έξι πεδίων γίνεται πιο κάτω.\nΥλικό και Κοινωνικό Πεδίο\nΤο υλικό πεδίο αφορά κυρίως στο υλικό σώμα που μας φιλοξενεί για όσο ζούμε και είναι δανεικό, στο οποίο μπορεί να κατοικούμε, αλλά δεν το κατέχουμε, γι’ αυτό και δεν θα το πάρουμε μαζί μας στο τέλος. Είναι το όχημα και η κατοικία της ύπαρξης που το δανείστηκε, ώστε να ενσαρκωθεί, να εξελιχθεί και να μάθει. Είναι το σώμα που αυτή η διάσταση μας εμπιστεύθηκε, για να μας φιλοξενεί στο ταξίδι μας, που υπάρχει και μας θυμίζει διαρκώς πως είμαστε μέρος της φύσης ως άνθρωποι και μας συνδέει καρμικά, μέσω των αναγκών που έχει για να επιβιώσει, με την αγάπη, την φροντίδα, το σεβασμό στα όρια και τις αντοχές του, το καλό και το κακό. Το σώμα είναι δομημένο από την τελειότητα της φύσης και είναι ο κύριος σύμμαχός μας στο να μην χάσουμε τον δρόμο μας στο σχέδιο της ενσάρκωσης μιας και δεν ψεύδεται ποτέ. Όλες οι αρνητικές καρμικές επιλογές μας πάντα βρίσκουν το σώμα να αντιδρά ήπια ή έντονα με σκοπό να μας επαναφέρει στο συμπαντικά ορθό δρόμο μας.\nΤο αρνητικό κάρμα σε αυτό το πεδίο εμφανίζεται όταν ο άνθρωπος εγκαταλείπει αυτό το σώμα και τις ευθύνες που έχει αναλάβει απέναντί του, δημιουργώντας ασθένειες, ατυχήματα, δυσλειτουργίες, πόνο, υπερκόπωση, ψυχοσωματικά συμπτώματα, κάτι που αυτομάτως θα επεκταθεί και στο κοινωνικό πεδίο, είτε αυτό αφορά στην ύλη, τα χρήματα, τις σκέψεις, αλλά και τις σχέσεις αυτές καθαυτές μέσα στο κοινωνικό πεδίο. Το σώμα είναι ο λόγος που χρειαζόμαστε υλικά αποκτήματα, είτε για να το προφυλάξουμε (σπίτι), είτε για να το θρέψουμε (τροφή), είτε για να το συντροφεύσουμε (σχέσεις) είτε για να το μετακινήσουμε (μέσα μεταφοράς). Ο τρόπος που φερόμαστε στο σώμα μας και το κατά πόσο το ακούμε, καθορίζει τα δύο επόμενα πεδία, τόσο συναισθηματικά ή ψυχικά, αλλά και τη νοητική και πνευματική μας κατάσταση. Τα αρνητικά καρμικά ζητήματα που εμφανίζονται σε αυτό το πεδίο, συνδέονται άμεσα με την απαξίωση του σώματος σε καρμικό επίπεδο.\nΣυναισθηματικό και Ψυχικό Πεδίο\nΗ ύπαρξη έχει δύο τρόπους να επικοινωνεί με τον άνθρωπο. Ο ένας είναι οι αισθήσεις και ο άλλος τα συναισθήματα. Είναι σημαντικό να συνειδητοποιήσουμε ότι τα συναισθήματα και οι αισθήσεις που προέρχονται από την ύπαρξη δεν έχουν καμία σχέση με τα συναισθήματα και τις αισθήσεις που προέρχονται από το νου, από τις σκέψεις, από τις πεποιθήσεις, από τις φαντασίες και τα σενάρια του μυαλού. Η ψυχή είναι το μέσο που η ύπαρξη επικοινωνεί με τον άνθρωπο καθαρά και αυθεντικά στέλνοντάς του είτε ώθηση να προχωρήσει προς τα εμπρός, προς την εξέλιξη, είτε ώθηση να κάνει πίσω σωματικά σε ότι δεν τον εξελίσσει. Ο βασικός λόγος που ενσαρκωνόμαστε είναι το να γνωρίσουμε τις αισθήσεις και τα αυθεντικά συναισθήματα που έρχονται μέσα από την αληθινή εμπειρία του ανθρώπου. Άλλωστε καρμικά αυτά είναι και τα μόνα δύο που θα πάρουμε φεύγοντας μαζί μας. Παρόλα αυτά ζούμε σε μία κοινωνία που το να βιώνουμε ελεύθερα αυτά που νιώθουμε και αισθανόμαστε είναι σχεδόν απαγορευμένο από την πρώιμη παιδική μας ηλικία. Όλοι, από τους γονείς μας έως και όσους σχετιστούμε μετέπειτα, έχουν την απαίτηση να νιώθουμε αυτό που αυτούς τους «βολεύει». Έτσι κάθε προσπάθεια αυθεντικής επαφής με την ύπαρξη μέσω του ψυχικού πεδίου και την αυθεντική έκφραση των αισθήσεων, των αισθημάτων και των συναισθημάτων βρίσκει σκληρές τιμωρίες και απαξίωση. Σταμάτα να κλαις, τώρα γιατί να λυπάσαι, εγώ θέλω να είσαι πάντα χαρούμενος, το ξέρω ότι σε πονάει το στομάχι σου αλλά πρέπει να τελειώσεις τη δουλειά σου αλλιώς θα πρέπει να προσλάβω άλλον, τι θα πει κουράστηκες, οι δυνατοί δεν φοβούνται, σταμάτα να πονάς γι’ αυτόν, τα καλά παιδάκια κάθονται εκεί που θα τους πει η μαμά τους ακίνητα και πολλά τέτοια χαριτωμένα αποκόπτουν τον άνθρωπο από τα καθαρά μηνύματα της ψυχής του και την επαφή με τα αισθήματα και τα συναισθήματα και τον αποξενώνουν πλήρως από την ύπαρξη και το «σχέδιο της ενσάρκωσης». Ο άνθρωπος δεν έχει καμία σχέση με τον εαυτό του, είναι όμως αρεστός στους άλλους. Πονάει και χαμογελάει. Και αρνείται ότι πονάει. Και έτσι μπλέκει σε καταστάσεις που ενώ δεν τις αντέχει, δεν τον ωφελούν, δεν τον προχωράνε, τον επιβαρύνουν με αρνητικό κάρμα, δεν αντιλαμβάνεται, δεν νιώθει και δεν αισθάνεται τον κίνδυνο. Αυτό συμβαίνει όταν ο άνθρωπος εμφανίσει αρνητικό κάρμα σε αυτά τα πεδία με τραγικά αποτελέσματα όπως το να ζήσει τη ζωή κάποιου άλλου, να «χρεωθεί» το κάρμα κάποιου άλλου, να χάσει τον εαυτό του, αποκτώντας σωρεία ψυχοσυναισθηματικών ασθενειών και να μην πάρει αγάπη ποτέ, γιατί πια δεν είναι άνθρωπος, αλλά ρόλος.\nΝοητικό και Πνευματικό Πεδίο\nΣυνήθως το αρνητικό κάρμα εδρεύει στο μυαλό, στο νου του ανθρώπου σε αυτή την νοητική κατασκευή που συσσωρεύει όλα τα προγράμματα κατά τη διάρκεια των ενσαρκώσεων και τα αναπαράγει πιθηκίζοντάς τα. Φαντασίες, σενάρια, προσδοκίες των γονιών, απαγορεύσεις, παράνοιες, τρομοκρατίες, χωρίς καμία σύνδεση με το εδώ και το τώρα. Μια και ο νους είναι αδύνατον να νιώσει ή να αισθανθεί, δημιουργούν αυτό το πεδίο που καρμικά είναι ίσως και η μόνη ατέλεια του ανθρώπου μιας και σταματά να εξελίσσεται όταν είμαστε πολύ μικροί, αναπαράγοντας αδιάκοπα τον εαυτό του ως εκείνο το σημείο και μη μπορώντας να προχωρήσει παρακάτω. Όλες οι θρησκείες και οι φιλοσοφίες που έχουν σαν επίκεντρο τον άνθρωπο, δηλώνουν άλλωστε ότι ο άνθρωπος θα φωτιστεί όταν απαλλαγεί από τις σκέψεις του νου του και όλες οι τεχνικές αυτοεξέλιξης στηρίζονται στο να μάθουν τον άνθρωπο να ακούει τα αληθινά μηνύματα της ύπαρξής τους, μέσω του σώματός του αγνοώντας αυτή την «τρελή μαϊμού» όπως τη λένε, που πηδάει από σενάρια σε φαντασία, από το παρελθόν στο μέλλον, από κριτική σε επίκριση και δεν συμμαζεύεται. Υπάρχει όμως και η λογική που βρίσκεται πολύ πιο κοντά στην πραγματικότητα, στις αισθήσεις δηλαδή και στην πνευματικότητα του ανθρώπου και κάνει την γέφυρα με το πνευματικό πεδίο. Το πνευματικό πεδίο είναι η ανώτερη κατάσταση συνειδητότητας, εκεί που κατοικούν οι έννοιες, στην καθαρότητά τους και ανάλογα με τις πνευματικές δυνατότητες του καθενός καρμικά, είναι και η σύνδεσή του μέσω της πνευματικότητας με τη παγκόσμια συνειδητότητα. Το νοητικό πεδίο έτσι κι αλλιώς είναι αυτό που πρέπει να απαλλάξουμε από το αρνητικό κάρμα κι αυτό το καταλαβαίνουμε όλοι. Το πρόβλημα είναι όταν υπάρχει αρνητικό κάρμα στο πνευματικό πεδίο. Με κυρίαρχο το κάρμα της αλαζονείας, εκεί που ο άνθρωπος πίστεψε στο προπατορικό αμάρτημα το φίδι που του είπε : «Και ποιος είναι αυτός που θα μας λέει τι θα κάνουμε; Ποιος είναι αυτός που θα μας λέει πότε θα κάνει καλοκαίρι ή χειμώνα; Και γιατί πρέπει να έχουμε ανάγκες και συναισθήματα; Θα φτιάξουμε ένα κόσμο που θα είμαστε κυρίαρχοι εμείς. Εμείς θα είμαστε οι Θεοί, εμείς θα εξουσιάζουμε τη φύση, το σύμπαν, τους νόμους, εμείς θα εξουσιάζουμε τη ζωή». Αυτή είναι η πιο ισχυρή αρνητική καρμική κατάσταση στο νοητικό πεδίο του ανθρώπου και της ανθρωπότητας, χωρίς να σημαίνει ότι δεν υπάρχουν κι άλλες σημαντικές αρνητικές εμπλοκές σε αυτό το πεδίο. Αρνητικό κάρμα σε αυτό το πεδίο σημαίνει τρέλα, στην χειρότερή της μορφή. Σημαίνει καμία επαφή με την αλήθεια, τη ζωή, την πραγματικότητα. Και μοιραία όταν αυτό ασθενεί, θα ασθενήσουν και όλα τα υπόλοιπα πεδία και αντίστροφα θεραπεύοντας το αρνητικό κάρμα στο νοητικό – πνευματικό πεδίο, αυτομάτως θα θεραπευθούν και όλα τα υπόλοιπα πεδία.\nΔιάφορες Μορφές Κάρματος\nΗ κάθε «ύπαρξη» για να ενσαρκωθεί και να λάβει σώμα χρειάζεται δυο γεννήτορες και κατά συνέπεια ένα οικογενειακό περιβάλλον που έχει μια συγκεκριμένη «καρμική πορεία» στο «χώρο και το χρόνο». Η διαχείριση που έχει κάνει αυτό το γένος ή μάλλον πιο σωστά αυτά τα γένη, του πατέρα και της μητέρας, έχουν ένα συγκεκριμένο αποτέλεσμα θετικό ή αρνητικό στο οποίο μοιραία εμπλέκεται το άτομο που ενσαρκώνεται κυρίως όσο αυτό βρίσκεται σε σχέση εξάρτησης μαζί τους. Πέρα λοιπόν από το δικό μας προσωπικό κάρμα φέρουμε και το λεγόμενο πατρογονικό κάρμα, το κάρμα του γένους, από το οποίο χρειάζεται να εξυγιανθούν εάν είναι αρνητικό. Όπως επίσης χρειάζεται να έχουμε το εύρος της συνειδητότητας ώστε να μην εμπλακούμε στο κάρμα κάποιου άλλου μέλους της οικογένειας, θυσιάζοντας την ενσάρκωσή μας χωρίς νόημα. Γιατί όταν κάποιος έχει αρνητικό κάρμα σε έναν συγκεκριμένο τομέα και εμείς θετικό κάρμα στο συγκεκριμένο τομέα, αν εμπλακούμε και θεωρήσουμε ευθύνη μας να απαλλάξουμε τη μαμά π.χ από το αρνητικό της κάρμα, αυτό που θα γίνει δεν είναι να «ανοίξει» ο δικός της «κλειστός» καρμικός δρόμος, αλλά να «κλείσει» ο δικός μας «ανοιχτός» δρόμος. Η εμπλοκή στο κάρμα οποιουδήποτε άλλου πέρα από το δικό μας, θεωρείται από τα πιο ισχυρά καρμικά ατοπήματα, διότι παραβιάζουμε τους νόμους της εξέλιξης του άλλου ατόμου αλλά και της συμπαντικής ζωής. Πολλές φορές στην πατρογονική αλυσίδα κυρίως όταν αυτή έχει συσσωρεύσει έντονο αρνητικό κάρμα, ενσαρκώνεται μια ύπαρξη υψηλών δυνατοτήτων η οποία μπορεί να αντιστρέψει το συσσωρευμένο αρνητικό κάρμα, εξελίσσοντας τις δεξιότητές της ακόμη παραπέρα και όχι με σκοπό να θυσιαστεί. Φόνοι, κλοπές, βεντέτες, κατάρες, χωριστότητα μεταξύ οικογενειών, γενοκτονίες, μαζικά ατυχήματα, οικονομικές καταστροφές, ασθένειες, έλλειψη στήριξης και συντροφικότητας, κάλλιστα μπορούν να οφείλονται σε αρνητικό πατρογονικό κάρμα.\nΜαζικό ή Συλλογικό Κάρμα\nΌταν ο Πλούτωνας, ο Κρόνος, ο Ουρανός και ο Ποσειδώνας βρίσκονται σε έντονη θέση, πολλαπλές όψεις, γωνιακούς οίκους, πολυαστρίες αλλά και όψεις με τους δεσμούς της Σελήνης, το πιο πιθανό είναι το άτομο να ενσαρκώθηκε με συλλογικό κάρμα θετικό ή αρνητικό. Συνήθως στο θετικό συλλογικό κάρμα ο άνθρωπος έρχεται για να επηρεάσει και να εξελίξει μαζικά μέσω των ανθρώπων και των πράξεών του, την εποχή του, στον τομέα που φαίνεται στο ωροσκόπιό του. Το αντίθετο ισχύει στο αρνητικό μαζικό κάρμα. Όταν κάποιος έχει έντονο μαζικό κάρμα, η ενεργειακή του δόμηση και δόνηση είναι τόσο ισχυρή που οι άλλοι δυσκολεύονται ενεργειακά να υπάρξουν μαζί του. Τα ενεργειακά του κέντρα εκπέμπουν σαν υπερενισχυμένοι πυκνωτές και συνήθως όποιος βρίσκεται στο ενεργειακό του πεδίο, δέχεται έντονη ενεργειακή φόρτιση. Αυτό συμβαίνει γιατί απλώς αυτοί οι άνθρωποι είναι δομημένοι ώστε να επηρεάσουν ομάδες ανθρώπων αλλά ίσως υστερούν στην κατανόηση και στη διαχείριση των διαπροσωπικών σχέσεων. Και ίσως αυτό ενσαρκώθηκαν να μάθουν. Άλλωστε είναι πολλά τα παραδείγματα των ανθρώπων που επηρέαζαν τις μάζες και στην προσωπική τους ζωή υπέφεραν από μοναξιά και χωριστότητα.\nΘετικό κααι Αρνητικό Κάρμα\nΤο αρνητικό κάρμα είναι ένας μηχανισμός αυτοκαταστροφικών επιλογών που δεν προωθει την εξέλιξη του ανθρώπου και αν δεν λυθεί, λειτουργεί σαν τον ιό στον υπολογιστή. Διαστρεβλώνει και διαστρέφει κάθε λειτουργία που αφορά το συγκεκριμένο θέμα και οδηγεί τον άνθρωπο μοιραία στην αποτυχία. Ο άνθρωπος δείχνει εντελώς αδύναμος, σαν μαριονέτα και ό,τι και αν κάνει είτε αυτός είτε οι γύρω του δεν αλλάζει η πορεία των πραγμάτων. Θυμίζει πολλούς ήρωες στη λογοτεχνία που τους απορρόφησε η αυτοκαταστροφική τους «μοίρα».\nΕίναι ένα πρόγραμμα στο βάθος του υποσυνειδήτου, που ελέγχει απόλυτα τις επιλογές, τις κινήσεις ενάντια στην εξέλιξη του ανθρώπου. Και είναι εκπληκτικό πως ο άνθρωπος που βρίσκεται σε καρμικό εγκλωβισμό αυτό δεν μπορεί να το αντιληφθεί καθόλου. Οπότε είναι και άσκοπο να προσπαθήσουν οι άλλοι να τον βοηθήσουν να καταλάβει. Δεν είναι ότι δεν θέλει, είναι ότι δεν μπορεί. Γιατί απλούστατα σε εκείνη τη φάση δεν υπάρχει άνθρωπος, τον έχει απορροφήσει εντελώς ο αρνητικός καρμικός εγκλωβισμός. Γι’ αυτόν ακριβώς τον λόγο το λένε και μοίρα ή πεπρωμένο. Αν το συγκεκριμένο πρόγραμμα δεν «εξολοθρευτεί» ολοσχερώς από τη συνείδηση του ατόμου, θα επαναλαμβάνει με μαθηματική ακρίβεια το ίδιο αρνητικό αποτέλεσμα στην προσπάθειά του ανθρώπου να δημιουργήσει κάτι θετικό για τον εαυτό του. Και αυτό είναι εξαιρετικά λυπηρό γιατί ο άνθρωπος θέλει το καλό του αι για την ακρίβεια θέλει πολύ, αλλά ότι καλό ξεκινά καταστρέφεται ή δεν έρχεται ποτέ. Και γι’ αυτό φροντίζει το αρνητικό κάρμα.\nΑντίθετα, πολλοί άνθρωποι ενσαρκώνονται με το λεγόμενο «θετικό κάρμα» που είναι το αποτέλεσμα μιας ελευθερίας που κατέκτησαν σε μια προηγούμενη ενσάρκωση διαχειρίζοντας άριστα μέσω της ελεύθερης βούλησης το συγκεκριμένο τομέα, έννοια ή θέμα. Αρίστευσαν δηλαδή σε αυτό το καρμικό μάθημα και είναι σε θέση πλέον να το διδάξουν. Έρχονται λοιπόν απαλλαγμένοι από αυτό το μάθημα, έχοντας κερδίσει μια σημαντική ελευθερία. Για παράδειγμα είναι πολύ αγαπητοί (θετικό κάρμα σχέσεων), έχουν πλούτο (θετικό κάρμα οικονομικής ελευθερίας), έχουν επαγγελματικές ευκαιρίες και υποστηρικτικό περιβάλλον (θετικό κάρμα σεβασμού, υποστήριξης, κέρδους, αγάπης). Επίσης, το θετικό κάρμα μπορεί να δημιουργηθεί και στην παρούσα ενσάρκωση, μέσα από την εκρίζωση του αρνητικού κάρματος και την τοποθέτηση στην θέση του ενός θετικού καρμικού προγράμματος, που συνδέεται και υποστηρίζεται απόλυτα από τους συμπαντικούς νόμους δημιουργώντας ένα ισχυρό θετικό ενεργειακό πεδίο γύρω τους αλλά και στη ζωή τους και έλκοντας μέσω του νόμου των ομοίων ακόμη μεγαλύτερη θετικότητα. Συμβάλλοντας συλλογικά στη θετική ροή της ενέργειας και εισπράττοντας αντίστοιχα τα οφέλη.\nΤο σημαντικό για το κλείσιμο του κύκλου των ενσαρκώσεων είναι να μην υπάρχει ούτε θετικό ούτε αρνητικό κάρμα. Και τα δυο είναι λόγοι μετενσάρκωσης.\nΠώς αναγνωρίζουμε ότι εμπλεκόμαστε σε Αρνητικό Κάρμα;\nΤο κάρμα έχει τα χαρακτηριστικά αυτού που λέμε στην ψυχολογία «κλειστό patterns» ή στην καθομιλουμένη είναι ακριβώς αυτό που λέμε φαύλος κύκλος. Επαναλαμβάνεται ξανά και ξανά και ξανά και το δυστύχημα είναι ότι ο άνθρωπος δεν μπορεί όταν υπάρχει αρνητικό κάρμα να μάθει από την εμπειρία και τα λάθη του. Είναι μια αυτόνομη κατάσταση που καταλύει τη συνείδηση και όταν αναλαμβάνει δράση ο άνθρωπος παύει να υπάρχει και το τιμόνι των επιλογών και της ζωής του, το παίρνει στα χέρια του ο καρμικός αρνητικός εγκλωβισμός. Οποιαδήποτε μορφή συνειδητότητας καταρρέει και ο άνθρωπος κινείται άβουλα κάνοντας το ένα λάθος επιλογών πίσω από το άλλο. Στην πραγματικότητα το αρνητικό κάρμα είναι ένα αυτονομημένο πρόγραμμα που δρα ενάντια στο συμφέρον και στην ελεύθερη βούληση του ατόμου. Αν αυτό το πρόγραμμα δεν «εκριζωθεί» ο φαύλος κύκλος δεν σταματάει ποτέ.\nΥπερπροσπάθεια χωρίς θετική αλλά με αρνητική απολαβή. Ότι προϋποθέτει υπερπροσπάθεια για το άτομο και το αντιλαμβάνεται ως χρέος μέσω ενοχών και καταναγκαστικών πεποιθήσεων, είναι αρνητικός καρμικός εγκλωβισμός. Στην πραγματική ζωή τα πράγματα ρέουν χωρίς υπερπροσπάθεια και οι αληθινές σχέσεις επίσης ρέουν χωρίς την υπερπροσπάθεια του ενός ή του άλλου. Την ενέργεια που διαρρέει από το άτομο σε αυτή την υπερπροσπάθεια την απορροφά σαν αρνητική δίνη το αρνητικό κάρμα και την επιστρέφει πάντα σαν εμπόδια και καταστροφές σε κάθε τομέα της ζωής του ανθρώπου.\nΤο αρνητικό κάρμα ξεκινάει πάντα με τις θετικότερες των προθέσεων. Γεγονότα και σχέσεις που ξεκινούν με θετικό τρόπο, εξελίσσονται με δυσάρεστες ανατροπές και καταλήγουν σε καταστροφή, δεικνύουν καρμικές καταστάσεις. Για παράδειγμα, ξεκινάει μια σχέση με ενθουσιασμό, στην πορεία παρουσιάζονται αξεπέραστα προβλήματα και τελικά το ζευγάρι χωρίζει με πόνο και ολέθρια επακόλουθα. Ο άνθρωπος είναι σίγουρος ότι αυτή τη φορά θα πάρει αυτό που έχει ανάγκη. Ότι έκανε την καλύτερη επιλογή και απέναντί του έχει και τους καλύτερους συμμάχους. Μόλις αυτοί η συμφωνία επικυρωθεί όλα αρχίζουν σταδιακά να καταρρέουν και οι συμπεριφορές αλλά και οι συμφωνίες γίνονται από θετικές αρνητικές. Όσο υπάρχει αρνητικός καρμικός εγκλωβισμός, οι άλλοι συμπεριφέρονται σύμφωνα με το αρνητικό «πρόγραμμα» που εκπέμπει αυτός που βρίσκεται σε καρμικό εγκλωβισμό.\nΣυνεχόμενα περιστατικά και γεγονότα που κάνουν τον άνθρωπο να χάνει την αντίληψη της πραγματικότητας και παραμορφώνει και διαστρεβλώνει την πορεία της επιλογής του. Μπορεί φαινομενικά να διαφέρουν μεταξύ τους, αλλά η ουσία τους είναι η ίδια. Ένα παράδειγμα κάρματος με την βία, φαίνεται από καταστάσεις όπως: βίαιοι γονείς, βίαιο περιβάλλον, βίαιοι συνεργάτες, βίαιοι σύντροφοι και φίλοι, βίαιη δική μας συμπεριφορά. Παρά τις διαφορετικές παραλλαγές, το θέμα είναι ένα: η βία.\nΚαταστάσεις που επαναλαμβάνονται, χωρίς να έχουμε την δύναμη να τις ελέγξουμε και μας καθηλώνουν, όπως συνεχόμενες αποτυχίες στις ερωτικές σχέσεις, συνεχόμενα χρέη, θέματα προδοσίας, εγκατάλειψης, κακοποίησης, επαγγελματικές αποτυχίες αλλά και ζητήματα στην σωματική και ψυχική υγεία του ατόμου.\nΈντονη διαρροή ενέργειας έως καταρρεύσεως ή ασθένειας ή πτώχευσης την περίοδο που οποιοδήποτε κάρμα ενεργοποιείται.\nΟι «δρόμοι» κλείνουν για οτιδήποτε θετικό. Συνεχόμενα γεγονότα που ξεκινούν φαινομενικά υπερβολικά θετικά και εξελίσσονται σε αρνητικά και σε καταστροφή , ή, ακόμη χειρότερα, είναι αρνητικά απ’ την αρχή.\nΟ «στόχος» είναι ετεροβαρής σε σχέση με τον άνθρωπο. Η πιο συχνή τέτοια περίπτωση είναι η πεποίθηση ότι θα αλλάξουμε τον άλλον.\nΑπώλεια συνείδησης, μνήμης, διόγκωση φόβων, πανικός, εγκλωβισμός, ασθένειες .\nΕίναι σχεδόν αδύνατον να δεις καθαρά την κατάσταση σαν να φόρας παραμορφωτικά «γυαλιά» αυτά του αρνητικού κάρματος. Οι εκτιμήσεις είναι όλες εντελώς λάθος.\nΑλλαγή συναισθηματικής ηλικίας , ο άνθρωπος μετατρέπεται σε μικρό και ασήμαντο παιδί. Καταιγισμός ενοχών, χωρίς συνοχή. Σκέψεις χαοτικές, παρανοϊκές και τρελές.\nΥπάρχει η πιθανότητα, αρκετά συχνά, να εμπλακούμε στο κάρμα ενός προσώπου, χώρας, ομάδας, εταιρείας και να το «χρεωθούμε» σα να είναι δικό μας, χωρίς φυσικά να κλείνει ο κύκλος του. Για παράδειγμα, «από τότε που γνώρισα τον Μηνά, οι αποτυχίες στον επαγγελματικό μου τομέα είναι συνεχόμενες» ή, «από τότε που πήγα σε αυτό το σπίτι ή σ’ αυτή την χώρα, όλα πάνε χάλια». Αυτό λέγεται εμπλοκή σε ψευδοκάρμα και πρέπει να βρούμε το «κλειδί», ώστε να το διακόψουμε με συγκεκριμένες τεχνικές.\nΑν οι παραπάνω περιπτώσεις σας λένε κάτι, είναι σχεδόν βέβαιο ότι βρίσκεστε σε καρμικό εγκλωβισμό. Το παράξενο είναι πως όσο περισσότερο δρούμε για να αλλάξουμε αυτή την κατάσταση, αν προηγουμένως δεν έχουμε «εκριζώσει» αποτελεσματικά την συγκεκριμένη καρμική αλυσίδα, βουλιάζουμε όλο και πιο βαθιά σε αυτήν, σαννα πατάμε σε κινούμενη άμμο. Ένας καλός αστρολόγος, μπορεί να σας δώσει πολύτιμες πληροφορίες, για το καρμικό θέμα που σας ταλαιπωρεί και σας απομυζά, όπως πότε και από ποια γεγονότα δημιουργήθηκε, αν είναι προσωπικό, συλλογικό ή πατρογονικό κάρμα, αν αφορά τη σχέση σας, τη δουλειά σας ή το βάρος που φέρει κάποιο άλλο πρόσωπο και με ποιον τρόπο πρέπει να το διαχειριστείτε. Η αποτελεσματική απομάκρυνση καρμικών κατασκευών και πεποιθήσεων, προϋποθέτει και τεχνικές. Με σωστό και αποτελεσματικό τρόπο, συνήθως ως δια «μαγείας», θα δείτε μέσα σε ελάχιστους μήνες την ροή των πραγμάτων να αλλάζει σε θετική, πέραν των προσδοκιών σας. Στο Ηλιόφωτο πραγματοποιούνται σεμινάρια οριστικής απεμπλοκής από αρνητικούς καρμικούς εγκλωβισμούς.


Σε δημοπράτηση η λειτουργία του βιολογικού στη Θεσσαλονίκη - Ypodomes.com\nΣε δημοπράτηση είναι η λειτουργία του βιολογικού στη Θεσσαλονίκη. Πιο συγκεκριμένα, πρόκειται για το έργο με τίτλο: “Λειτουργία της Εγκατάστασης Επεξεργασίας Λυμάτων (Αίνεια) και των αντλιοστασίων τουριστικών περιοχών Θεσσαλονίκης”. Αναθέτουσα αρχή του έργου είναι η Εταιρεία Ύδρευσης και Αποχέτευσης Θεσσαλονίκης Α.Ε .\nΤο κόστος του έργου έχει εκτιμηθεί σε ποσό με ΦΠΑ 12.4 εκατ. ευρώ (ποσό χωρίς ΦΠΑ 10 εκατ. ευρώ).\nΗ δημοπράτηση του έργου έχει προγραμματιστεί για τις 17 Μαρτίου ενώ στις 23 του ίδιου μήνα θα πραγματοποιηθεί η αποσφράγιση των προσφορών για την ανάδειξη του μειοδότη.\nΗ διάρκεια του έργου ανέρχεται στους 60 μήνες από την ημερομηνία της υπογραφής της σύμβασης, ενώ υπάρχει και δυνατότητα για παράταση ισχύος της σύμβασης με τη μορφή δικαιώματος προαίρεσης, το οποίο ανέρχεται στους 24.\nΑντικείμενο του διαγωνισμού αποτελεί η αποδοτική λειτουργία, συντήρηση, επισκευή, παρακολούθηση και συνολική ευθύνη επί 24ώρου βάσεως, της Εγκατάστασης Επεξεργασίας Λυμάτων (Ε.Ε.Λ. Αίνεια) και των 14 αντλιοστασίων τουριστικών περιοχών Θεσσαλονίκης, κωδ. NUTS EL522, για χρονικό διάστημα 60 μηνών, με δικαίωμα προαίρεσης 24 επιπλέον μηνών. Περιλαμβάνονται, επίσης, πρόσθετες εργασίες επισκευών και βελτιώσεων, καθώς και η παραλαβή, τμηματική φόρτωση, μεταφορά και αξιοποίηση, και τελική διάθεση τής αφυδατωμένης ιλύος και του συνόλου των παραπροϊόντων που παράγονται καθημερινά, καθ’ όλη την περίοδο αυτήν.


Direct News - Θεσσαλονίκη: Ελεύθερος με περιοριστικούς όρους ο δικηγόρος που κατηγορείται για την παράνομη υιοθεσία βρέφους [βίντεο]\nΘεσσαλονίκη: Ελεύθερος με περιοριστικούς όρους ο δικηγόρος που κατηγορείται για την παράνομη υιοθεσία βρέφους [βίντεο]\nΕλεύθερος με την καταβολή χρηματικής εγγύησης 20.000 ευρώ αφέθηκε μετά την απολογία του στον τακτικό ανακριτή Θεσσαλονίκης, ο δικηγόρος που διώκεται σε βαθμό κακουργήματος για μεσολάβηση σε αγοραπωλησία βρέφους.\nΕλεύθεροι αφέθηκαν επίσης μετά τις απολογίες τους οι Βούλγαροι γονείς του βρέφους ηλικίας 37 και 38 χρονών καθώς και οι θετοί γονείς που κατέβαλαν τα χρήματα οι οποίοι διώκονται σε βαθμό πλημμελήματος.\nΟ 62χρονος δικηγόρος στην απολογία του αρνήθηκε την εμπλοκή του ισχυριζόμενος ότι του ζητήθηκε από το ζευγάρι των θετών γονέων να παραστεί σε διαδικασία μετάφρασης εγγράφων και δεν αντιλήφθηκε να υπάρχει χρηματική συναλλαγή.\nΟι θετοί γονείς ηλικίας 49 και 47 ετών υποστήριξαν ότι δεν συμφώνησαν να αγοράσουν το μωρό που γεννήθηκε στις 12 Ιουνίου 2022 σε νοσοκομείο της Θεσσαλονίκης αλλά κατέβαλαν κάποια χρηματικά ποσά για τη διαδικασία του τοκετού και άλλα διαδικαστικά θέματα.\nΑΝΑΡΤΗΘΗΚΕ 21-6-2022 από directNEWS.gr


Survivor Πανόραμα: Την είπε ο Αϊβάζης στον μάνατζερ ράγκμπι για τις ψηφοφορίες (VIDEO)\nΤον δάσκαλό του βρήκε ο μάνατζερ ράγκμπι στην εκπομπή Survivor Πανόραμα, όπου ήταν καλεσμένος και ο ηθοποιός, Γιάννης Αϊβάζης.\nΟ ηθοποιός έχει παρουσιάσει το παιχνίδι πριν αρκετά χρόνια και έχει άποψη για όλα αυτά που συμβαίνουν.\nΟ Πάνος Αργιανίδης ξεκίνησε να μιλάει για τις ψηφοφορίες και τότε ο Γιάννης Αϊβάζης τυ είπε πως θεώρησε άδικο που ψήφιζαν τα κορίτσια επειδή δεν έκαναν δουλειές στην παραλία. Μάλιστα, του τόνισε ότι όπως και στη ζωή έτσι και στο Survivor υπάρχουν κανόνες συμβίωσης και πως αν τα αγόρια των Μαχητών ήταν σωστά θα έπρεπε να τους ζητήσουν την βοήθειά τους στις δουλειές.\nΑπό την πλευρά του, ο Πάνος Αργιανίδης του απάντησε ότι τα λέει αυτά ως τηλεθεατής και από την εμπειρία του ως παρουσιαστής και δεν έχει παίξει αγωνίσματα για να δει πως αλλάζει η ψυχολογία του παίχτη.


5/4ήμερη εκδρομή στο Βελιγράδι - Νόβισαντ - Psomiadis Travel\nHome » Καλοκαίρι » Εξωτερικό » 5/4ήμερη εκδρομή στο Βελιγράδι – Νόβισαντ\n5/4ήμερη εκδρομή στο Βελιγράδι – Νόβισαντ\nΑναχώρηση στις 06:00 π.μ. από τα γραφεία μας. Περνώντας περιφερειακά από τα Σκόπια, φτάνουμε στα σύνορα της Σερβίας. Μετά την διέλευση των συνόρων, κατευθυνόμαστε στην πρωτεύουσα της χώρας, το πανέμορφο Βελιγράδι Τακτοποίηση στο ξενοδοχείο και χρόνος για ξεκούραση. To βράδυ θα κάνουμε μια διαδρομή με το λεωφορείο για να θαυμάσουμε το Belgrade by night, με τα ολόφωτα κτίρια και τις γέφυρες της πόλης, μιας πόλης πληγωμένης στο πέρασμα της ιστορίας που στέκει όμως μέχρι σήμερα περήφανη κι αγέρωχη.\nΠρωινό και ξεκινάμε την γνωριμία μας με το μαγευτικό Βελιγράδι. Θα επισκεφθούμε τον ναό του Αγίου Σάββα, που θεωρείται ο μεγαλύτερος χριστιανικός ναός των Βαλκανίων, αφιερωμένος στον ιδρυτή, Αρχιεπίσκοπο και πρώτο Άγιο της Σερβικής Ορθόδοξης Εκκλησίας. Στην συνέχεια θα επισκεφθούμε το μουσείο του Νίκολα Τέσλα, όπως υποδηλώνει και το όνομα του, είναι ένα μουσείο αφιερωμένο στον περίφημο εφευρέτη, μηχανικό και φυσικό. Από το 2003 έχει καταχωρηθεί από την UNESCO ανάμεσα στα μνημεία παγκόσμιας κληρονομιάς λόγω του ρόλου που διαδραματίζει σχετικά με την ιστορία του παγκόσμιου ηλεκτρισμού και τεχνολογικών επιτευγμάτων στον τομέα. Συνεχίζουμε με την επίσκεψή μας στο μουσείο Τίτο, όπου βρίσκεται ο τάφος του Ηγέτη που σημαδεψε την ιστορία της χωρας, το Κοινοβούλιο, που μέχρι τη διάλυση της χώρας ήταν το Κοινοβούλιο της Γιουγκοσλαβίας, το Δημαρχείο, το Εθνικό Μουσείο, το Εθνικό Θέατρο, τη νέα πόλη και θα καταλήξουμε στο Kalemegdan, το φρούριο– κάστρο της πόλης, που ξεκίνησε από τους Ρωμαίους και επεκτάθηκε από τους Οθωμανούς, χτισμένο σε υψόμετρο 125 μέτρων. Πανοραμικά θα θαυμάσουμε το δέλτα των ποταμών Δούναβη και Σάβα, τη φυλακή Νεμπόισα, εκεί όπου φυλακίστηκε ο οραματιστής των ενωμένων Βαλκανίων Ρήγας Φερραίος. Θα συνεχίσουμε με τις εκκλησίες Ruzica και Αγία Παρασκευή και θα περπατήσουμε στο κάστρο για να θαυμάσουμε το μνημείο ευγνωμοσύνης προς τη Γαλλία και το μνημείο του Νικητή. Θα καταλήξουμε στον καθεδρικό ναό του Αρχαγγέλου Μιχαήλ, πλησίον του οποίου βρίσκεται και το κτίσμα του Πατριαρχείου, αλλά και το παλάτι της πριγκίπισσας Ljubica, σε κλασσική βαλκανική αρχιτεκτονική. Χρόνος ελεύθερος στον μεγάλο πεζόδρομο της οδού Κνεζ Μιχαήλοβα, με πάμπολλα καταστήματα για φθηνές αλλά ποιοτικές αγορές. Επιστροφή στο ξενοδοχείο. Το βράδυ σας προτείνουμε μια προαιρετική κρουαζιέρα με φαγητό ή ποτό και μουσική στον Δούναβη, ιδανική για μια όμορφη βραδιά, όπου μπορούμε να θαυμάσουμε τα φωταγωγημένα αξιοθέατα της πόλης από μία άλλη οπτική γωνία.\nΠρωινό στο ξενοδοχείο και αναχωρούμε για την πόλη του Νόβισαντ, πρωτεύουσα της Βοϊβοντίνα. Μέσα από μια υπέροχη διαδρομή, φτάνουμε στην πόλη, η οποία μοιάζει σα να ξέφυγε από παραμύθι και αποπνέει αέρα Αυστροουγγαρίας. Θα δούμε το κάστρο Petrovaradin, με ωραία θέα στον ποταμό Δούναβη, την πλατεία Slobodan, τον καθεδρικό ναό, το Δημαρχείο και θα έχουμε ελεύθερο χρόνο στον κεντρικό πεζόδρομο όπου μέχρι σήμερα δεσπόζει το κτίριο, όπου στέγαζε το αλλοτινό Ελληνικό σχολείο. Στην συνέχεια θα επισκεφθούμε το μοναστήρι Κρούσεντολ (16οςαι) στη Φρούσκα Γκόρα και την βγαλμένη από παραμύθι πόλη Σρέμσκι Κάρλοβτσι (Sremski Karlovci). Νωρίς το απόγευμα επιστροφή στο Βελιγράδι και το προαιρετική έξοδος σε παραδοσιακή ταβέρνα στη Σκανταρλίγια, μια περιοχή που θυμίζει την Πλάκα της Αθήνας και την Μονμάρτη στο Παρίσι. Μια γνωριμία με το νυχτερινό Βελιγράδι υπό τους ήχους τσιγγάνικων βιολιών και σέρβικων τραγουδιών\n4η ημέρα : Βελιγράδι – Ζέμουν\nΜετά το πρωινό θα περάσουμε μια από τις 8 γέφυρες του ποταμού Σάββα, που χωρίζει την παλιά πόλη του Βελιγραδίου από την καινούρια και κατευθυνόμαστε στην πάλαι ποτέ εμπορική και αριστοκρατική συνοικία ΖΕΜΟΥΝ, όπου οι Έλληνες έχτισαν τα αρχοντικά τους όσο ανθούσε το εμπόριο με παραδοσιακά σπίτια, γραφικά σοκάκια και υπαίθριες αγορές, που δίνει μια διαφορετική πινελιά στη μεγαλούπολη. Στην συνέχεια θα πάμε στο τεχνητό νησί Ada Ciganlija έναν υπαίθριο χώρο 8.000 στρεμμάτων, ο οποίος βρίσκεται στις όχθες του ποταμού Σάββα και αποτελεί ένα από τα πιο αξιοθαύμαστα πάρκα της πόλης .Είναι από τις μεγαλύτερες τεχνητές παραλίες της Ευρώπης και διαθέτει εγκαταστάσεις που εξυπηρετούν απόλυτα τις ανάγκες όλων των επισκεπτών. Το νησί έχει λάβει διεθνές βραβείο με τίτλο «Κυανή σημαία» για την ποιότητα και την προστασία του ανθρώπινου περιβάλλοντος, καθώς και για το επίπεδο ασφαλείας του και την ποιότητα της παροχής υπηρεσιών. Στην συνέχεια θα επισκεφθούμε το μεγαλύτερο εμπορικό κέντρο του Βελιγραδίου, που βρίσκεται στην νέα πόλη, όπου θα έχετε την δυνατότητα να κάνετε ενδιαφέρουσες αγορές, Η υπόλοιπη ημέρα, ελεύθερη στην πόλη του Βελιγραδίου. Το βράδυ μπορείτε να διασκεδάσετε σε ένα από τα παραποτάμια νυχτερινά κέντρα η τα night clubs.\n5η ημέρα : Βελιγράδι – Άβαλα – Θεσσαλονίκη (610 χλμ)\nΠρωινό και επίσκεψη στον λόφο ΑVALA όπου από το 1922 δεσπόζει το μνημείο του άγνωστου στρατιώτη στο σημείο που είχε βρεθεί μεγάλος αριθμός τάφων στρατιωτών θυμάτων του Α΄ παγκοσμίου πολέμου. Στην κάτω κορυφή του Άβαλα χτίστηκε το 1965 ο πύργος της τηλεοράσεως που σχεδιάστηκε από τους αρχιτέκτονες «Ουλίεζε Βούγκούνοβιτς» και «Σλόμπονταν Γιάνιτς», ο οποίος καταστράφηκε από τους βομβαρδισμούς του ΝΑΤΟ στις 29 Απριλίου του 1999. Αποκαταστάθηκε στις 21 Απριλίου του 2010 κατά ένα μέτρο ψηλότερος και είναι το υψηλότερο κτίριο του Βελιγραδίου με ύψος 205 μέτρα. Ακολούθως αναχωρούμε για Θεσσαλονίκη μέσω της ίδιας με την αναχώρηση διαδρομής.\nΚάθε Πέμπτη από 11/07 – 15/09\nQueen Astoria 4* / Mr. President 4*\nΚάθε Τετάρτη από 10/07 – 15/09\nΣημείωση: Το πρόγραμμα είναι δυνατόν να εκτελεστεί και με διαφορετική σειρά, αναλόγως των τοπικών αργιών ή εορτών. Στο 4ήμερο πρόγραμμα δεν πραγματοποιείται η 4η ημέρα του προγράμματος.\nαναχώρηση από Θεσσαλονίκη Βελιγράδι καλοκαίρι 2019 Νόβισαντ\t2019-07-03


Pension Handle Kramsach, Ξενοδοχείο null. Περιορισμένη προσφορά !\n« Επιστροφή Pension Handle\nΔείτε κι άλλες φωτογραφίες Επιβεβαίωση τιμών και διαθεσιμότητας : Pension Handle: Check in :\nΔείτε τις τιμές Pension Handle - Περιγραφή Βρίσκεται στα ανατολικά,Διαβάστε τη συνέχεια\n5 λεπτά απόσταση περπατώντας από το κέντρο της πόλης. Αυτό το ξενοδοχείο βρίσκεται στην διεύθυνση Wittberg 67 και είναι η ιδανική βάση για να γνωρίσετε τα αξιοθέατα της πόλης, είτε θα μείνετε για λίγες μέρες είτε η διαμονή σας είναι μεγαλύτερη. Το ξενοδοχείο έχει 11 δωμάτια από Room ως και Room. Το φθηνότερο δωμάτιο στο ξενοδοχείο Pension Handle ξεκινά από 26 Ευρώ.Οικονομικό ξενοδοχείο δύο αστέρων , θα σας προτείνει όλες τις ανέσεις, όπως Δωρεάν Parking. Διαθέτει επίσης κήπο.Προσφέρει high speed internet.Άλλες χρήσιμες πληροφορίες :Αυτό το ξενοδοχείο προτείνει επίσης ιδιωτικό πάρκινγκ.\nPension Handle στιλ:\nPension Handle παροχές και υπηρεσίες\nΤο ξενοδοχείο βρίσκεται στα ανατολικά 356 m -\nΒρίσκεται στα νοτιο-ανατολικά, 9 λεπτά απόσταση περπατώντας από το κέντρο της πόλης. Αυτό το ξενοδοχείο βρίσκεται 383 m -\nΒρίσκεται στην διεύθυνση Südtiroler Straße 49 στα βορειο-δυτικά της πόλης, σε απόσταση μονάχα 11 λεπτά περπατώντας 2 km -\nΕπιβεβαίωση τιμών και διαθεσιμότητας : Pension Handle: Check in :


Album Review - Deathcraeft : On Human Devolution (Self Released 2020)\nΣεπτέμβριος 24, 2020 01:57\nΟι Deathcraeft είναι ένα thrash/death metal μουσικό τρίο που ιδρύθηκε το 2017. Αποτελούνται από τον απόφοιτο του μουσικού κολεγίου Berklee και μουσικό παραγωγό Κώστα Καλαμπόκα, το ντράμερ Γιάννη Χιονίδη (Echidna) και τον Νίκονα Τσολάκο στα φωνητικά. Το καλοκαίρι κυκλοφόρησαν το ντεμπούτο τους, “On Human Devolution”. Σύμφωνα με τα λεγόμενα του συγκροτήματος, πρόκειται για ένα concept album βασισμένο στο “Κάλεσμα του Κθούλου” του H.P. Lovecraft, με πολιτικές, όμως, προεκτάσεις.\nΑπό την πρώτη νότα ή μάλλον, τη ζοφερή εισαγωγή του εναρκτήριου “Ritual/Beginning of the End” και το κιθαριστικό μπάσιμο που ακολουθεί, συνειδητοποιεί κανείς ότι πρόκειται να ακούσει κάτι πολύ ενδιαφέρον.\nΤο οκτάλεπτο αυτό κομμάτι, με τα χορωδιακά chants, τα εξαιρετικά death φωνητικά και τις αλληλουχίες που δένουν αβίαστα μεταξύ τους, έχει ήδη προκαλέσει μια πολύ καλή πρώτη εντύπωση. Το “Spreading Lies”, του οποίου η εισαγωγή θυμίζει μουσική ταινίας τρόμου λίγο πριν «πεταχτεί» το κινηματογραφικό τέρας, συνεχίζει τη θετική εντύπωση με ένα μουσικό καταιγισμό. Που και που, symphonic στοιχεία κάνουν δειλά την εμφάνισή τους, όπως στο επόμενο κομμάτι, “Welcome to Oblivion”. Στο “Survival” ο ήχος εμπλουτίζεται από μία ενδιαφέρουσα ρυθμική ποικιλία.\nΛίγο πριν το τέλος του κομματιού, το τραγούδι κάνει fade out για να δώσει τη θέση του σε ένα απολαυστικό κιθαριστικό σόλο. Το προσωπικό μου αγαπημένο “Daydreaming into the Abyss”, διέπεται από ένα εξαιρετικό layered κιθαριστικό riff. Το πιο αργόσυρτο αυτό κομμάτι διαδέχεται το “Paving the Way” που ανεβάζει τις ταχύτητες. Το άλμπουμ κλείνει με το “Free Into the Void”, που προσφέρει ένα δυναμικό τελείωμα, κλείνοντας με ένα “μοχθηρό” κιθαριστικό άρπισμα.\nΤο “On Human Devolution” καταφέρνει να συνδυάσει τα παραδοσιακά death και thrash στοιχεία πετυχαίνοντας ταυτόχρονα να είναι μελωδικό και ευχάριστο. Οι μουσικές δομές είναι «σφιχτοδεμένες» και διαδέχονται άρτια η μια την άλλη, τα φωνητικά είναι εξαιρετικά, και το production βρίσκεται σε υψηλά επίπεδα. Ένα πολλά υποσχόμενο ντεμπούτο, που, όταν το θελήσει ο κορωνοϊός, θα αποτελέσει τη βάση για πολύ καλά lives.\nΕπόμενο άρθροBlast from the Past: Megadeth – Rust in Peace (30η επέτειος)\nΠροηγούμενο άρθροSawbiz ακροάσεις: The Cribs, The Ocean, Attick Demons


Beige Back pack από ανάγλυφη δερματίνη σε μαύρο\nBeige Back ποσότητα\nBeige Back pack από ανάγλυφη δερματίνη σε μαύρο χρώμα και σχέδιο μάτι. Στο πίσω μέρος υπάρχει τσέπη με φερμουάρ. Λεπτομέρεια φούντας σε μαύρο χρώμα. Εσωτερική επένδυση με μαύρη βαμβακερή φόδρα. Λουριά πλάτης από μαύρο ιμάντα. Πάτος από μπεζ δερματίνη.


Χωρίς Παιδιατρική Κλινική τα Νοσοκομεία Άργους και Ναυπλίου | Μεσσηνία Online.gr\nHome ΠΕΡΙΦΕΡΕΙΑ Χωρίς Παιδιατρική Κλινική τα Νοσοκομεία Άργους και Ναυπλίου\nΧωρίς Παιδιατρική Κλινική τα Νοσοκομεία Άργους και Ναυπλίου\nΤις παραπάνω διαπιστώσεις έκανε ο Πρόεδρος του Πανελληνίου Ιατρικού Συλλόγου (Π.Ι.Σ.) κ. Μιχαήλ Βλασταράκος, ο οποίος επισκέφθηκε το περασμένο Σαββατοκύριακο (1-2 Απριλίου) τις Υγειονομικές Μονάδες της περιοχής μετά από πρόσκληση της Προέδρου του Ιατρικού Συλλόγου Αργολίδας, κ. Δήμητρας Στεφανοπούλου. Ο Πρόεδρος του Π.Ι.Σ. συζήτησε με εκπροσώπους των ιατρών τα υγειονομικά προβλήματα της περιοχής, με σκοπό να τα μεταφέρει στους αρμόδιους φορείς της Πολιτείας για να βρεθούν λύσεις.\nPrevious PostΗμέρα Αδέσποτων Ζώων: Πώς μπορείτε να κάνετε τη διαφορά; Next PostΟ Δήμος Καλαμάτας εμμένει για σύγχρονο δρόμο Καλαμάτας - Ριζομύλου με παραλιακή χάραξη


Λευτέρης Παυλίδης Ενημερώθηκε 14 Απριλίου 2021 - 23:44\nΑφγανιστάν: Το ΝΑΤΟ ανακοίνωσε πως οι σύμμαχοι συμφώνησαν η αποχώρηση των νατοϊκών δυνάμεων να ξεκινήσει την 1η Μαΐου.\n«Οι σύμμαχοι αποφάσισαν ότι θα ξεκινήσουμε την αποχώρηση των δυνάμεων της Αποστολής Αποφασιστική Υποστήριξη από την 1η Μαΐου. Σχεδιάζουμε η αποχώρηση όλων των αμερικανικών δυνάμεων και των δυνάμεων της Αποστολής Αποφασιστική Υποστήριξη να ολοκληρωθεί μέσα σε λίγους μήνες», ανέφεραν τα 30 κράτη – μέλη της συμμαχίας στην ανακοίνωσή τους.\nΤο Αφγανιστάν πρέπει να οικοδομήσει μια ασφαλή χώρα για τους πολίτες του καθώς το ΝΑΤΟ αποσύρει τις στρατιωτικές του δυνάμεις. Αυτό δήλωσε ο Γενικός Γραμματέας του ΝΑΤΟ Γενς Στόλτενμπεργκ μετά από την ανακοίνωση της απόφασης.\n«Αντιμετωπίζουμε ένα δίλημμα. Διότι η εναλλακτική λύση στην αποχώρηση είναι να προετοιμαστούμε για μια μακροχρόνια, αόριστης διάρκειας στρατιωτική δέσμευση. Εναπόκειται πλέον στον αφγανικό λαό να οικοδομήσει μια βιώσιμη ειρήνη». Αυτό δήλωσε σε συνέντευξη Τύπου πλάι στους υπουργούς Άμυνας και Εξωτερικών των ΗΠΑ στην έδρα του ΝΑΤΟ στις Βρυξέλλες.\nΔηλώνοντας ότι η Ουάσινγκτον «πέτυχε τον στόχο της» στο Αφγανιστάν, ο πρόεδρος των ΗΠΑ Τζο Μπάιντεν επιβεβαίωσε σήμερα ότι οι αμερικανικές δυνάμεις θα αποχωρήσουν από τη χώρα αυτή μέχρι τις 11 Σεπτεμβρίου. Πρότρεψε τους Ταλιμπάν να τηρήσουν τις δεσμεύσεις τους και να μην απειλούν τις ΗΠΑ.\nΠαρά τις εντεινόμενες ανησυχίες για μια νίκη των Ταλιμπάν και την επιστροφή ενός φονταμενταλιστικού καθεστώτος όπως εκείνο που είχαν επιβάλει στο διάστημα 1996-2001 στην Καμπούλ οι ακραίοι ισλαμιστές, η Ουάσινγκτον ανακοίνωσε από την Τρίτη ότι αποφάσισε να αποσύρει «χωρίς προϋποθέσεις» τις αμερικανικές δυνάμεις, σε συντονισμό με τις άλλες χώρες του διεθνούς συνασπισμού. Ο Μπάιντεν φαίνεται ότι διαφώνησε με τις συστάσεις του Πενταγώνου. Το οποίο ήταν αντίθετο με την ανακοίνωση μιας συγκεκριμένης καταληκτικής ημερομηνίας για την αποχώρηση.\n«Πετύχαμε τους στόχους που είχαμε θέσει», διαβεβαίωσε νωρίτερα ο επικεφαλής της αμερικανικής διπλωματίας Άντονι Μπλίνκεν, από τις Βρυξέλλες. Όπου συμμετείχε στη σύνοδο των υπουργών Εξωτερικών και Άμυνας του ΝΑΤΟ.\nΣοκαριστικό: Αστυνομικός σκότωσε 16χρονο που τον σημάδεψε με παιχνίδι-όπλο\nAgent Greek Κρατάει μικρό καλάθι για Σισέ ο Ολυμπιακός – Να δει το χρήμα πρώτα\n#Tags: ΝΑΤΟΑφγανιστάνΤζο ΜπάιντενΓενς Στόλτενμπεργκ\n« Γιατράς: «Σπουδαία νίκη απέναντι σε μία μεγάλη ομάδα»\nΒίρτους- Ούνικς 100-107: Στον τελικό και στην Euroleague η ομάδα του Πρίφτη »


Η Αδέσμευτη γνώμη κυκλοφορεί δωρεάν: Succ- ERT story – Όλες οι Ειδήσεις από την άλλη Θεσσαλονίκη\nTο 1975, επί Καραμανλή, οι δημοσιογράφοι εξέδωσαν την «Αδέσμευτη Γνώμη. Σήμερα, επί Σαμαρά, ξαναβγαίνει. Η Αδέσμευτη γνώμη κυκλοφορεί στα περίπτερα, στο Ραδιομέγαρο και στην Θεσσαλονίκη από τις 2 το μεσημέρι και διανέμεται δωρεάν. Στην έκδοση της συνέβαλαν απεργοί, μέλη και μη ενώσεων του διασωματειακού των ΜΜΕ.\nΗ απεργιακή εφημερίδα είναι αφιερωμένη στην ΕΡΤ και εντός της μπορείτε να διαβάσετε όλες τις εξελίξεις σχετικά με την πραξικοπηματική απόφαση της κυβέρνησης για το κλείσιμο της, την αλήθεια για τους” υπεράριθμους “, τις χαμηλές τηλεθεάσεις, το κόστος λειτουργίας, τις σπατάλες και το δήθεν χαράτσι, τα ψέματα δηλαδή που χρησιμοποιεί η κυβέρνηση για να συκοφαντήσει την δημόσια τηλεόραση. Θα βρείτε ακόμη αναλυτική περιγραφή της συγκλονιστικής στήριξης του κόσμου που ένωσε τη φωνή του έξω από το Ραδιομέγαρο ενάντια στη φίμωση αλλά και το πως είδε ο ξένος τύπος την απόφαση για λουκέτο στη δημόσια τηλεόραση. Στην πλούσια ύλη της εφημερίδας περιλαμβάνονται ακόμη: συνέντευξη του εργατολόγου “Δημήτρη Περπατάρη”σχετικά με τις αντισυνταγματικές κινήσεις της κυβέρνησης, άρθρα για την ιδιωτικοποίηση των δημόσιων εταιρειών νερού και την μετατροπή του σε εμπόρευμα, το ξεπούλημα των λιμανιών, τον αγώνα της Χαλκιδικής ενάντια στις εξορύξεις χρυσού, συνέντευξη του προέδρου σωματείου εργαζομένων στο Μετρό, τις εξελίξεις στην Τουρκία , τον πολιτισμό που μπαίνει στο απόσπασμα αλλά και τα αθλητικά νέα.\n“Ευχαριστούμε θερμά την Εφημερίδα των Συντακτών για την θερμή και έμπρακτη συμπαράσταση, την Εποχή για την διάθεση του χαρτιού, Οι φωτογραφίες διατίθενται από την Ένωση Φωτορεπόρτερ Ελλάδος” αναφέρει η Συντονιστική Επιτροπή Εργαζομένων Ενώσεων στο χώρο του Τύπου.\nΠλάνα από τις πρώτες στιγμές κυκλοφορίας της Αδέσμευτης Γνώμης στο Ραδιομέγαρο στην Αθήνα.Η εφημερίδα μοιράστηκε στο πλήθος των ανθρώπων που παρακολουθούσαν το πρόγραμμα των συναυλιών που ήταν σε εξέλιξη… Το τιράζ πανελλαδικά φτάνει τα 100.000 αντίτυπα.\nΚατεβάστε την δωρεάν εδώ (http://www.ertopen.com/eidiseis/item/88-%C2%ABadesmeyth-gnwmh%C2%BB-h-ef…)


Twitter | Ars Longa Vita Brevis\nΑρχική › Αρχείο για Twitter\nΒασικές οδηγίες για επιτυχημένα «κελαηδίσματα».\nPosted on 17 Αυγούστου, 2011 by mcsotos — Σχολιάστε\nΑναρτήθηκε στις Infographics, Twitter\nΓκρεμίζοντας τείχη του μικρόκοσμου μας.\nPosted on 9 Νοεμβρίου, 2009 by mcsotos — Σχολιάστε\nΗ χτεσινή ανάρτηση είχε τίτλο «ανυψώνοντας τείχη», σήμερα έχει την ακριβώς αντίθετη. Υπάρχουν μερικοί μαθητές που ξεπερνούν τα τείχη… Τα ξεπερνούν γιατί έχουν ανοιχτόμυαλους γονείς, δασκάλους;… πιθανά! Παρακαλώ βοηθήστε το γιο μου με τις κατ’ οίκον εργασίες του απαντώντας στην…\nΑναρτήθηκε στις Συνεργασία, Σχολείο2.0, Σύγχρονες Τεχνολογίες, ΤΠΕ, Τεχνολογία, Twitter


All is Gossip: Τα μπινελίκια της Μαρίας Ηλιάκη!\nΈξαλλη έγινε η Μαρία Ηλιάκη!\nΗ παρουσιάστρια εξοργίστηκε τόσο που το έγραψε στο twitter! Η Μαρία βρέθηκε στο κέντρο της Αθήνας και κόλλησε στην κίνηση!\n«Θέλετε όσοι είμαστε κολλημένοι στο κέντρο να ενωθούμε????? ε αι σιχτίρ πια!!!!».


Δεκέμβριος | 2011 | Ξηρομερίτισσα blog\nΣτο Ξηρόμερο,υποδεχόμαστε την νέα χρονιά,κόβοντας την πρωτοχρονιάτικη πίτα.\nΟι συνταγές είναι,τύπου τσουρέκι,τύπου κέικ και κλασσικής πίτας,\nΠαλιά,έφτιαχναν κολοκυθόπιτα ή τραχανόπιτα,και πρόσθεταν το φλουρί.\nΣήμερα η επικρατέστερη είναι τύπου κέικ.\n1 ποτήρι βιτάμ 250 gr.\n1 ποτήρι γάλα πλήρες ή\nμισό ποτήρι γάλα + μισό ποτήρι χυμό πορτοκαλιού\n1/4 φλυτζανάκι του καφέ κονιάκ\n500 gr. περίπου αλεύρι που φουσκώνει μόνο του,(εγώ χρησιμοποιώ φαρινάπ).\nΠροαιρετικά μαχλέπι ή μαστίχα.\nΧτυπάμε το βιτάμ με τη ζάχαρη,ώσπου ν ‘ ασπρίσουν.\nΠροσθέτουμε ένα – ένα τα αυγά,προσθέτοντας και μία κουταλιά αλεύρι,εναλλάξ.\nΠροσθέτουμε σταδιακά το γάλα ,τον χυμό,το κονιάκ,την βανίλια και το ξύσμα.\nΣυνεχίζουμε το χτύπημα στην χαμηλή ταχύτητα,του μίξερ,προσθέτοντας σταδιακά το αλεύρι.\nΒουτυρώνουμε ένα ταψάκι Νο 30 και ρίχνουμε το μείγμα, για να γίνει κανονική,όχι σαν κέικ.\nΜετά απο 15 λεπτά ψησίματος,βάζουμε το φλουρί,τυλιγμένο σε αλουμινόχαρτο.\nΑν το βάλουμε πιο πριν θα κάτσει στον πάτο.\nΨήνουμε σε προθερμασμένο φούρνο στους 150-180 βαθμούς,\nΌταν κρυώσει αναποδογυρίζουμε σε πιατέλα.\nΑν έχετε τσέρκι,ακόμα καλύτερα.\nΜπορούμε να χρησιμοποιήσουμε σαντιγύ και χρώματα ζαχαροπλαστικής.\nΘα γίνει υπέροχη,αφού η φαντασία μας,φτιάχνει τα καλύτερα έργα τέχνης,αλλά θα αλλάξει την γεύση της πίτας.\nΣυνιστώ,ζάχαρη άχνη και κακάο .\nΣε χοντρό χαρτόνι σχεδιάστε έναν- έναν τους αριθμούς της χρονολογίας ,περίπου 3 εκ. ο καθένας και πάχους 1 εκ.\nΣχεδιάζουμε έτσι ώστε να αφήσουμε κενά π.χ.το 0 το κενό του θα το κόψουμε,προσεχτικά,όπως και γύρω- γύρω.\nΓράψτε και χρόνια πολλά,με τον ίδιο τρόπο αφήνοντας κενά.\nΤοποθετούμε τα γράμματα κυκλικά και τη χρονολογία στη μέση.\nΜε σουρωτήρι,κοσκινίζουμε προσεχτικά την ζάχαρη άχνη.\nΠροσοχή μην σας ξεφύγει κάτω από τα γράμματα.\nΑν θέλετε πασπαλίστε και 1 κουτ.γλ.κακάο,δίνει άρωμα και κόβει την γλύκα της άχνης.\nΜε λαβίδα σηκώστε προσεχτικά τα χαρτόνια,μην σας πέσει η άχνη.\nΤώρα,αν θέλετε τα κενά τα διακοσμείτε με σιρόπι σοκολάτας ,θα σας εντυπωσιάσει ,το τι μπορείτε να δημιουργήσετε μ’ αυτό.\nΘα βγάλει τον καλλιτέχνη που κρύβετε μέσα σας.\nΓύρω – γύρω ,δέστε μια όμορφη κορδέλα σατέν ή ό,τι αλλο σας αρέσει.\nΕξωτερική ομορφιά: το κλειδί που ανοίγει όλες τις πόρτες.Εσωτερική ομορφιά:το κλειδί για την αιωνιότητα.\nΟ όρος ομορφιά απο μόνος του μας προιδεάζει,για κατι καλό,κάτι ωραίο.\nΑναφέρομαι ,στην ομορφιά του ανθρώπου,σαν εικόνα( εξωτερική ομορφιά) και σαν ύπαρξη ( εσωτερική ομορφιά).\nΗ ομορφιά,για μένα,είναι μια έννοια,αντικειμενική,( μια κατάσταση ,ή ένα πράγμα δεν γίνεται αποδεχτό από όλους ως ωραίο).\nΑντίθετα η εξωτερική ομορφιά,αποδέχεται από όλους!\nΠοιος μπορεί να «αντισταθεί «σε μια αιθέρια ύπαρξη,όταν μάλιστα,έχει τις αναλογίες της θεάς Αφροδίτης ή του καλλίγραμμου Άδωνι;(όχι του Γεωργιάδη).\nΈνας άνθρωπος με εξωτερική ομορφιά,ανεξαρτήτου φύλου,σήμερα χαράζει την πορεία της ζωής του πολύ πιο άνετα,απ’ ότι ένας άσχημος άνθρωπος!\nΚι αυτό ,γιατί,στην σημερινή εποχή,η (εξωτερική ) ομορφιά,έχει πλέον,εμπορευματοποιηθεί.\nΆνθρωποι,που η φύση τους προίκισε ανάλογα,έχουν πετύχει πολλά στη ζωή τους.\nΣε μια κοινωνία ,όμως επιφανειακή,σαθρή,η( εξωτερική) ομορφιά,γίνεται αντικείμενο εκμετάλλευσης.\nΑπο την αρχαιότητα έως σήμερα.\nΟι διαγωνισμοί ομορφιάς,αποτελούν,απόδειξη των όσων γράφω.\nΕπίσης ,η χείριστη περίπτωση εκμετάλλευσης είναι και το εμπόριο λευκής σαρκός.\nΠανέμορφοι άνθρωποι,πέφτουν θύματα,τέτοιων κυκλωμάτων.\nΌσο γι αυτούς που το κάνουν κατά βούληση,για μένα,κι αυτοί θύματα των άλλων είναι ,λόγω αδυναμίας του χαρακτήρα τους,είναι πιο επιρρεπείς στα» ψεύτικα μεγαλεία».\nΜια γυναίκα,ή ένας άντρας ωραίος ,τραβάει αμέσως τα βλέμματα και τον θαυμασμό όλων. Όλοι,γοητεύονται,μ αυτό που βλέπουν,όταν αποτελεί » χάρμα οφθαλμών».\nΜερικές φορές,το πλάνεμα αυτό σταματάει, όταν το εν λόγω πρόσωπο ,αρχίζει να μιλάει.\nΑυτό απογοητεύει,συνήθως τις γυναίκες.Λέγεται, οτι η γυναίκα,ερωτεύεται,αυτά που ακούει,ενώ άνδρας αυτό που βλέπει.\nΈχουμε δει πανέμορφες γυναίκες,( αλλά και άνδρες),να χρησιμοποιούνται,ως διακοσμητικό στοιχείο( «γλάστρες»).\nΟ ανδρας,δεν ενδιαφέρεται τόσο,για την δυνατότητα της συντρόφου του ,να σκέφτεται μόνη της(!!!),γιατί μάλλον τον βολέυει.\nΗ γυναίκα,όμως,προτιμά να έχει δίπλα της έναν έξυπνο άντρα.\nΗ εσωτερική ομορφιά τώρα,είναι ένα σύνολο ψυχικών χαρισμάτων και αξιών όπως,ευγένεια,συμπόνοια,δημιουργικότητα,ευφυία ,ευαισθησία,τρυφερότητα .\nΗ εσωτερική ομορφιά,είναι απόλυτη η αρμονία της ψυχής και σώματος ,ως σύνολο της ύπαρξης,(οπως το αντιλαμβάνομαι εγώ- δεν είμαι ψυχολόγος).\nΕίναι το κυριότερο πλεονέκτημα,για τους ανθρώπους,που η φύση δεν ήταν γενναιόδωροι μαζί τους.\nΓια να ισοσταθμίζει η ζυγαριά .\nΆσχημοι,εξωτερικά άνθρωποι,έχουν άπειρο εσωτερικό κάλλος, το οποίο βοηθά στο να «κατακτήσει» τον συνομιλητή του,να τον βοηθήσει,ώστε να βρει την ψυχική ηρεμία,που αναζητά.\nΔεν είναι απαραίτητο αυτός ο άνθρωπος να είναι μορφωμένος .\nΑκόμα και σχετικά αγράμματοι άνθρωποι,έχουν αυτό το θείο χάρισμα.\nΆνθρωποι με εσωτερική ο μορφιά,ίσως περνάνε απαρατήρητοι,ή δεν τους δίνονται οι ανάλογες τιμές στο σύντομο πέρασμά τους από την επίγεια ζωή,αλλά το όνομά τους χαράσσεται, για πάντα ,με χρυσά γράμματα στην Ιστορία.\nΧαρακτηριστικό,είναι το παράδειγμα του Σωκράτη.\nΟ Σωκράτης δεν είχε όμορφα εξωτερικά χαρακτηριστικά,περιγράφτηκε ως άσχημος ,με χοντρή μύτη,μεγάλα ρουθούνια,μικρό ανάστημα.\nΤο πνεύμα αυτού του σπουδαίου άνδρα και η εσωτερική του ηρεμία, έκαναν τους συνομιλητές του,να αδιαφορούν ,για την εξωτερική του εμφάνιση.\nΗ μέθοδος που χρησιμοποιούσε,για να οδηγήσει τον συνομιλητή του,να βρεί μόνος του ,τις απαντήσεις στα ερωτήματα που τον βασάνιζαν,ώστε να γνωρίσει καλύτερα τον εαυτό του(«μαιευτική»),χρησιμοποιείται ακόμα και σήμερα.\nΥποστηρικτής του δικαιοσύνης,ταπεινόφρων,προτιμούσε να ζει φτωχικά,μη δίνοντας σημασία στα υλικά αγαθά,τονίζοντας την ανάγκη για αξιοπρεπή ζωή..Πάντα αντιστεκόταν στο άδικο κι ενώ υπηρέτησε την πατρίδα του πολεμώντας γι αυτή,χαρακτηρίστηκε ως προδότης.\nΚαταδικάστηκε κι ενώ οι μαθητές-φίλοι του, του πρότειναν ν αποδράσει ,με την βοήθειά τους,προτίμησε να πιεί το κώνειο ,υποδέχοντας το θάνατο,ειρηνικά και γαλήνια,(παρ όλο που κατηγορήθηκε άδικα).\nΑναφέρω τον Σωκράτη,γιατί τον θαυμάζω,περισσότερο από όλους,τους φιλοσόφους.\nΕίναι τόσα πολλά,που πρέπει να γράψω για τον Σωκράτη,αλλά δεν είμαι η κατάλληλη (άλλωστε χρειάζονται πολλές σελίδες).\nΔυστυχώς,η ιστορία επαναλαμβάνεται με ανάλογα περιστατικά,ακόμα και στις μέρες μας.\nΟ Σωκράτης έμεινε για πάντα στην Ιστορία,μαζί με άλλα σπουδαία ονόματα.\nΈν κατακλείδι,η εξωτερική ομορφιά,λειτουργεί,ως κλειδί για τις εφήμερες πόρτες της επιτυχίας,\nενώ η εσωτερική ομορφιά,χαρίζει μια θέση στην αιωνιότητα.\nΜύθοι του τόπου μας\nΗ παράδοση του Ξηρομέρου,είναι πλούσια σε μύθους.\nΗ παλιά Κομπωτή έχει την πρώτη θέση σε τέτοιες ιστορίες. Αλλά και η γεωγραφική θέση της τωρινής Κομπωτής,σχετίζεται με παράξενα συμβάντα.\nΜια γριά τσιγγάνα στο δρόμο της για τον Αετό,σταμάτησε ,στη θέση Παλιόκαστρο και αγνάντεψε το χωριό!\nΟι αγρότες που βρισκόταν στον κάμπο και μάζευαν καπνά,είδαν την γριά τσιγγάνα να αλλάζει χρώμα.\nΑπό περιέργεια ρώτησαν τι έπαθε.\nΑυτή…σκεφτική ,απάντησε » δεν είναι καλό,το χωριό,να φαίνεται ολόκληρο,όταν είναι χτισμένο στους πρόποδες του βουνού».\n«Είναι ισκιωτικό«,συμπλήρωσε και συνέχισε το δρόμο της.\nΟι χωριανοί δεν έδωσαν ιδιαιτερη σημασία.\nΜια μέρα ένας νέος του χωριού,ανέφερε αυτό το περιστατικό στον παππού του.\nΟ ηλικιωμένος ανδρας,τον κοίταξε σκεφτικός.\n«Παππού τί συμβαίνει»; ρώτησε,\nΒλακείες είναι μιας γριάς τσιγγάνας.Λόγια αδιάφορα!»\n«Οχι γιέ μου»,απάντησε ο γέροντας.\n«Στο χωριό μας συνέβησαν πολλά παράξενα...ανεξήγητα φαινόμενα…»\nΤα λόγια αυτά κέντρισαν την περιέργεια του νέου.\nΠλησίασε τον γέροντα και τον προέτρεψε ,να συνεχίσει.\n«Παππού τι λές;»\nΟ ηλικιωμένος άνδρας,με πρόσωπο να λάμπει απο χαρά για το ενδιαφέρον,που έδειξε ο νέος άρχισε να αφηγείται.\n«Κορίτσια νέα,μαζεύοντας σιτάρια ή βοσκώντας το κοπάδι με τα γίδια,πήγαιναν στις γύρω περιοχές( κάμπος, Ασσάνι)\nΦορούσαν μαντήλι,τότες,όλες οι νιές.\nΜια κοπέλα….τι κοπέλα..σκέτη ζουγραφιά….επέστρεφε στο χωριό.\nΕνας μικρός ανεμοστρόβιλος ,παρέσυρε το μαντήλι της.\nΗ κοπέλα πήρε το μαντήλι και το φόρεσε στο κεφάλι της.\nΓυρίζοντας,στο χωριό ,φερόταν αλλοπρόσαλα....είχε χάσει τα λογικά της!\nΗ γιαγιά της ,κατάλαβε.\nΤο μαντήλι….είπε….δεν έπρεπε να το πάρει…της το είχα πεί…δεν μ’ άκουσε…ααααχχχχ…τα νιάτα…δεν πιστεύουν σ αυτά.\nΕ απο τότε,αυτή η πανέξυπνη κοπέλα,γυρνούσε απο δω κι απο κεί ασκοπα.\nΟ νους της….είχε σαλέψει.»\n«Ελα,παππου ,σιγά,σαν παραμύθια ακούγονται…»\nΟ ηλικιωμένος συνωφρυωμένος,είπε….\n«Ετσι δεν πίστευε και κείνη.\nΟ ανεμοστρόβιλος ήταν αερικό»\n» Τί είναι αυτό;»\n«Κακό πνεύμα,συνήθως ,προμηνύει, οτι κάτι κακό θα συμβεί,πριν από …θάνατο!θα σου εξηγήσω άλλη φορά…όταν ξανάρθεις!\n«Επίσης ,»συνέχισε ο γέροντας…\n«Κάποτε ήταν ένας νέος…φίλος μου …παληκάρι….»\n«Ε…τί…έκανε;»απάντησε ο δύσπιστος νέος .\n«Βοσκώντας,τα γίδια,βρέθηκε στην Καστανιά.\nΗταν μεσημέρι….έκανε ζέστη…\nΆκουσε φωνές…περίεργος,σηκώθηκε να δει!\nΠλησιάζει στο ποτάμι και έκπληκτος ,είδε πολλά κορίτσια να κολυμπάνε στα κρυστάλλινα νερά.\nΑμέσως,πήγε να κρυφτεί ανάμεσα στους θάμνους,για να μην τον δούν.\nΤις παρακολούθησε για ώρα.\nΚάποια στιγμή τα πανέμορφα κορίτσια ,βγήκαν απο το νερό,φόρεσαν η καθεμιά το δικό της,μεταξένιο μαντήλι και….εξαφανίστηκαν….χάθηκαν»\n«Μα πως;.»…ρώτησε ο νέος «μάγισσες ήταν;» είπε γελώντας.\n«Νεράιδες..»..είπε ο ηλικιωμένος σοβαρά!\nΟ νέος,σάστισε,για μια στιγμή\n«Ο βοσκός,πήγε ξανά στο ίδιο μέρος,ίδια ώρα.\nΤα κορίτσια ηταν εκεί…\nΟι νεράιδες,ομως τον αντιλήφθηκαν,σ ένα παραπάτημά του.\nΑμέσως έτρεξαν να πάρουν τα μαντήλια τους.\nΟ νέος ,πρόλαβε κι άρπαξε ένα μαντήλι.\nΟι νεράιδες εξαφανίστηκαν.\nΕκείνης που έκλεψε το μαντήλι,έμεινε ορατή.\nΜάταια, παρακαλούσε τον βοσκό να της το δώσει!\nΟ βοσκός,μαγεμένος απο την ομορφιά της,της πρότεινε να τον ακολουθήσει.\nΗ κοπέλα μην μπορώντας ,να κάνει αλλιώς ,πήγε μαζί του.\nΤο παληκάρι ,της πρότεινε\nνα μείνει μαζί του!\nΔέχτηκε υπό έναν όρο:το βράδυ,να της δίνει το μαντήλι,για να πηγαίνει στις αλλες νεράιδες.\nΗ νεράιδα,παντρεύτηκε τον βοσκό!\nΉταν ένα πανέμορφο ζευγάρι!\nΚάθε βράδυ,η νεράιδα,φορούσε το μαντήλι και χανόταν.\nΌταν απέκτησαν παιδί,ο σύζυγος ,παρά τις ικεσίες της νεράιδας,πήρε το μαντήλι και το έκαψε.\nΈτσι,η νεράιδα έμεινε για πάντα μαζί του.\nΛέγεται,οτι γνωστή οικογένεια της Κομπωτής,είναι απόγονοι αυτού του ζευγαριού!»\n» Ωραίο…παραμύθι!»,είπε ο νέος και έφυγε,συλλογισμένος,τα λόγια του γέροντα.\nΊσως είναι λόγια…αλλά ποιος ξέρει στ αλήθεια;\nΟι ιστορίες,είναι τόσο καλά δεμένες,μεταξύ τους ,όπου κανείς δεν ξέρει που σταματάει η αλήθεια και πού αρχίζει ο μύθος.\nΤα τελευταία χρόνια,τα χωριά μας ,έχουν ερημώσει!\nΑιτία η καλλιέργεια του καπνού, η οποία σταμάτησε,ξεχάστηκε,σχεδόν,διαγράφηκε,σαν να μην υπήρξε ποτέ στα μέρη μας.\nΠαρόλη την τυρρανία,ο κόσμος ήταν ευτυχισμένος!!!\nΠαρ όλη την κούρασή του,βοηθούσε το γείτονα,τον αδερφό ,τον φίλο του.\nΑφού τελείωνε με τα δικά του,ένιωθε χρέος του,να βοηθήσει τον διπλανό.\nΑκόμη και την ίδια μέρα,χωρίς να ξεκουραστεί,βοηθούσε!\nΚι όλοι ήταν ευχαριστημένοι, (μην υπερβάλλουμε και τότε υπήρχαν προβλήματα).\nΤώρα,είναι εντελώς διαφορετικά.\nΠού πήγαν εκείνες οι φιλίες;\nΠου πήγε η εμπιστοσύνη που έδειχνε ο ένας στον άλλον;\nΓιατί,πλέον,κυριαρχεί η αδιαφορία;\nΤί άλλαξε όλη την εικόνα της ξηρομερίτικης κοινωνίας;\nΕμείς, δεν ήμασταν έτσι,λένε οι παλιοί.\nΑς ανοίξω, λίγο, το βιβλίο των αναμνήσεών μου….\nΛοιπόν…όσον αφορά τις φιλίες,που λένε οι παλιοί οτι τότε ήταν καλύτερα…\nΘυμάστε τις γειτόνισσες,να τσακώνονται γιατί,το δέντρο της μιάς τινάζε τα φύλλα του,στην αυλή της άλλης;Ή οι κότες της μιάς χάλασαν το φυντάνι της άλλης;\nΤί μοχθηρά πτηνά!Δεν σκέφτηκαν τον μόχθο της( τώρα,έχουμε τα λουλούδια)!\nΚαι να μη μιλάνε γι αυτό μεταξύ τους;Σοβαρό θέμα!\nΑυτοί που είχαν καλές σχέσεις μεταξύ τους… πήγαινε η γειτόνισσα , να βοηθήσει,στα καπνά αλλά στην ουσία, έκανε «ρεπορτάζ«,σχετικά με την κατάσταση της οικογένειας ή του συνορίτη(αυτός που μάζευε καπνό στο διπλανό χωράφι)\nκαι έκανε,αναμετάδοση των συμβάντων της ημέρας.\nΚάθε μέρα ανανέωνε την εκπομπή της, με την ροή των τοπικών ειδήσεων.\nΕνώ ,εσείς οι blogger της ειδησεογραφίας… πιστεύετε…οτι κάνετε αξιόλογη δουλειά,όσον αφορά τον τομέα της ενημέρωσης!\nΜπροστά σε κείνη την ενημέρωση της γειτόνισσας ή του γείτονα ,γιατί με αυτό τον κλάδο ασχολούνταν και άνδρες,,τα «πτυχία » σας,είναι άχρηστα!\nΤι xiromero news.. τί medewnpres…τί palairos..τί…fitiesnews κ.λ.π.\nΗ αναφορά στα τοπικά μόνο blogs,γίνεται ,γιατί το θέμα αφορά το Ξηρόμερο-χωρίς να θέλω να αδικήσω ,κανένα από αυτά που δεν ανέφερα- και πάντα με εύθυμη διάθεση!\nΘυμάμαι να μαζεύουμε καπνό,ντάλα μεσημέρι ,μέ εναν ήλιο που σ’ έκανε να παραμιλάς και ο » βοηθός»- αναμεταδότης,να μή σταματάει να σε ενημερώνει! Ακόμα χειρότερα,ήταν όταν ερχόταν ,προς το τέλος του μαζέματος,με το κορμί διαλυμένο απο την ζέστη και την κούραση!\nΘα μου πείτε….τί αχάριστη…δεν φτάνει που σας βοηθούσε…δεν διαφωνώ…αλλά\nαυτή η ακατάπαυστη ενημέρωση,μες τον καύσωνα,ήταν πραγματικό μαρτύριο.\nΆλλωστε αυτόν που σε βοηθούσε,τον βοηθούσες κι εσύ.\nΕκεί ήταν η κορύφωση της ιδιότητας του..να παίζει εντός έδρας.…και να έχει το κοινό του υποχρεωμένο ν ακούει,χωρίς την δυνατότητα διακοπής !Σαν ένα θέατρο…ο ήλιος…προβολέας , το χωράφι η αίθουσα κι εσύ…θεατής…μερικές φορές,έπρεπε να σταματάς και να τον κοιτάζεις!\nΚάτι σαν τα σημερινά βραδυνά δελτία ειδήσεων.Παθητικός δέκτης!\nΕυτυχώς,δεν ήταν όλοι έτσι,μερικοί βοηθούσαν πραγματικά,δουλεύοντας σκληρά.\nΚαι πάμε στο χειμώνα,όπου η τοπική ενημέρωση ,γινόταν …κατ’ οίκον.\nΑπο πού να φύγεις;ειδικά,αν το σπίτι δεν είχε πίσω πόρτα;\nΚι αν είχες αντίθετη γνώμη,κέντριζες το ενδιαφέρον του «ρεπόρτερ»,να αναμοχλεύσει την προσωπική σου ζωή...τα δικά σου κατορθώματα,τα οποία την άλλη μέρα,θα έκαναν το γύρο του χωριού.\nΔεν υπήρχαν( και δεν υπάρχουν), ευαίσθητα προσωπικά δεδομένα,καινούργια μόδα ειναι αυτό, δεν ισχύει στα χωριά μας!\nΤο φαινόμενο αυτό άρχισε να παίρνει την φθίνουσα πορεία με τον ερχομό της σαπουνόπερας στη ζωή μας.\nΠοιος δεν θυμάται τον πρώτο χρόνο της «Τόλμης και Γοητείας»;\nΌλοι έτρεχαν να προλάβουν να το δούν… άντρες,γυναίκες παιδιά.\nΚι αργότερα,με τα σίριαλ του Φώσκολου( ανδριάντα,έπρεπε να του στήσω…αν μπορούσα).\nΚαι σήμερα τα τουρκικά σίριαλ.\nΤι πόρωση είναι αυτή…τί εθισμός!\nΌλοι μιλάνε για τους ήρωες των σίριαλ,σαν να είναι γνωστοί τους!\nΠάει και το’ 21 ξεχάστηκε!\nποιός ήταν εκεί,να δεί αν ήταν αλήθεια…Ψέματα θα ήταν!\nΚολοκοτρώνης,Καραΐσκάκης,Ρήγας,Κοραής…ποιός τους θυμάται!\nΤί έκαναν οι προαναφερόμενοι;\nΕνώ ο Ομάρ;Η Λάμια;Ο Ατνάν;Αυτοί είναι ήρωες!Και τί δράματα ζούν!\nΌσον αφορά τις φιλίες…όντως ήταν έτσι;\nΉ ο κόσμος προσποιούνταν,γιατί ο ένας είχε ανάγκη τον άλλον;\nΜην τα ισοπεδώνουμε,όμως όλα, υπήρχαν και τότε δυνατές φιλίες και άτομα έμπιστα όπως και τώρα αλλά ,δεν ήταν γενικό.\nΣήμερα,δεν έχεις ανάγκη τον γείτονα ,τον αδερφό,το φίλο για την δουλειά σου.\nΔεν υπάρχουν καπνά!\nΣε τι να σε βοηθήσει;\nΔεν θέλουμε βοηθούς στην ξεκούραση.\nΚουραστήκαμε να ξεκουραζόμαστε!\nΚολλήσαμε στο internet,\nστα τούρκικα,δεν μας ενδιαφέρει και τόσο τί γίνεται γύρω μας!\n15 gr.μαγιά νωπή ή 1 1/2 μαγιά ξηρή\n1 κιλό αλεύρι δυνατό(περίπου 8 κούπες)\n300 gr. σουσάμι\nΔιαλύω την μαγιά,σε μισή κούπα ζεστό νερό με 3-4 κουτ.σούπας αλεύρι και αφήνω όλο το βράδυ.\nΕγώ το κάνω,την ίδια μέρα δύο ώρες πριν αρχίσω την διαδικασία.\nΑυτό,το κάνουμε για να δούμε ,αν είναι καλή η μαγιά.\nΡίχνω τα υγρά υλικά,νερό,λάδι,ζάχαρη,αλάτι και χτυπάω για 5 λεπτά στο μίξερ.\nΕγώ,τα χτυπάω στο μπλέντερ.\nΡίχνω το μείγμα σε μία λεκάνη,προσθέτω την μαγιά και έπειτα,το αλεύρι.Η ζύμη πρέπει να γίνει λεία,ούτε σφιχτή,ούτε πολύ απαλή.\nΣκεπάζω ,με μεμβράνη και αφήνω,να διπλασιαστεί ,σε όγκο.\nΈπειτα,πλάθω μακρόστενα μπαστουνάκια,τα κλείνω σε κουλούρι.\nΤοποθετώ σε λαδωμένο ταψί,αραιά μεταξύ τους.\nΑφήνω να φουσκώσουν.\nΓια να κολλήσει το σουσάμι,περνάω τα κουλούρια ,ελαφρά με νερό,με πινέλο.\nΨήνω σε προθερμασμένο φούρνο στους 200 βαθμούς.περίπου 25-30 λεπτά.\nΑργούν λίγο αλλά,όταν τα σερβίρετε αχνιστά συνοδεύοντας με φέτα,θα δικαιωθείτε!\nΜπήκαμε σε εορταστικό κλίμα,πλέον!\nΟι γιορτές άρχισαν.\nΣτο Ξηρόμερο ,συνηθίζουμε,να φτιάχνουμε : μελομακάρονα,κουραμπιέδες,Σταυρό(ψωμί,σε σχήμα σταυρού,που κόβουμε στο νηστήσιμο τραπέζι,παραμονή Χριστουγέννων,\nΑυτές τις μέρες όλες οι γειτονιές μοσχοβολάνε,με το υπέροχο άρωμα φρεσκοψημένων μελομακάρονων!\nΆλλωστε ,η ξηρομερίτικη κουζίνα μάλλον έχει επηρεαστεί από την Πολίτικη.\nΣήμερα θα φτιάξουμε μελομακάρονα.\nΠαλιά τα φτιάχνανε με ζάχαρη,σήμερα με μέλι.\nΑν ακολουθήσετε τα βήματά μου,σίγουρα θα σας πετύχουν!\n1 1/2 κούπες ελαιόλαδο\nή 1 κούπα μαργαρίνη και 1/2 κούπα ελαιόλαδο\n5 3/4 κούπες αλεύρι για όλες τις χρήσεις κοσκινισμένο\n1 1/2 κουτ.γλ.σόδα(διαλύουμε στο κονιάκ)\n1 φλυτζανάκι του καφέ κονιάκ.\nΧυμό και ξύσμα απο ένα πορτοκάλι.\n1/2 φλυτζ.τσαγιού ζάχαρη\n1 κουτ.γλ. γαρύφαλλο τριμμένο\n1 κουτ.σ.κανέλλα τριμμένη\n200 gr. καρύδι χοντροκομμένο\n1 1/2 ποτήρι μέλι.\nΒράζουμε το σιρόπι πρώτα,10 λεπτά για να κρυώσει.\nΒάζουμε το λάδι και την ζάχαρη στο μίξερ και χτυπάμε για 5 λεπτά.\nΠροσθέτουμε πρώτα τα υγρά υλικά και έπειτα τα στερεά.\nΖυμώνουμε ίσα-ίσα να ενωθούν τα υλικά και να γίνει λεία ζύμη.\nΠαίρνουμε κομμάτι ζύμης όσο ένα μικρό καρύδι και πλάθουμε σε μακρόστενο οβάλ σχήμα.\nΤοποθετούμε σε λαδωμένο ταψί σε απόσταση,γιατί θα φουσκώσουν.\nΣυνεχίζουμε,ώσπου να τελειώσει η ζύμη.\nΜε πηρούνι κάνουμε σχέδια απο πάνω ή με χοντρή σίτα.\nΨήνουμε σε προθερμασμένο φούρνο στους 180 βαθμούς, για 45 λεπτά περίπου,να ροδίσουν καλά.\n(ανάλογα πόσο δυνατός είναι ο φούρνος σας).\nΣπάστε ένα κι αν δείτε οτι στο κέντρο είναι στεγνό είναι έτοιμα.\nΜόλις βγάλετε απο τον φούρνο,ρίχνετε αμέσως το ΚΡΥΟ σιρόπι,στο ταψί.\nΜετά απο μισή ώρα αναποδογυρίστε να τραβήξουν το σιρόπι.\n2ος τρόπος :Ενώ βράζει το σιρόπι βυθίζετε το μελομακάρονο με τρυπητή,μετρώντας ως το 30.\nΣυνιστώ τον δεύτερο τρόπο.\nΣ ενα πιατέλο,ρίξτε μέλι και σε ένα πιάτο καρύδι,δίπλα- δίπλα!\nΒάλτε το μελομακάρονο ελαφρά και αμέσως μετά στο καρύδι.\nΤοποθετείστε όμορφα,σε γιορτινή πιατέλα και σκεπάστε με μεμβράνη,αφού κρυώσουν.\nΤο μυστικό μου :\nΨήσιμο στους 180\nκρύο σιρόπι,ζεστά μελομακάρονα.\nΤο Ξηρόμερο και η φιλοξενία του.\nΤο Ξηρόμερο ,φημίζεται για την φιλοξενία του.\nΔεν υπάρχει σπίτι στην περιοχή μας,που να μην ανοίγει τις πόρτες στου στον επισκέπτη.\nΑκόμα και σήμερα,που η αποξένωση κυριαρχεί στην υπόλοιπη χώρα,στην κοινωνία ,πλέον του «εγώ».\nο Ξηρομερίτης ,είναι ακόμα ,φιλόξενος!\nΓυρνώντας πολλά χρόνια πίσω,θα δούμε τον επισκέπτη(μουσαφίρη),να έχει πρωταρχική θέση στο Ξηρομερίτικο τραπέζι.\nΠολύ πιο παλιά, τότε που το Ξηρόμερο,»έχυνε αίμα»,με την καλλιέργεια του καπνού,παρά την κούραση,ακόμα και στο πιο φτωχό σπιτικό, ο μουσαφίρης , θα έβρισκε ,ανθρώπους πρόθυμους,να του προσφέρουν το φαγητό τους το κρασί τους , ή ο,τι άλλο είχαν…όπως έκαναν οι πρόνονοι μας στην αρχαία Ελλάδα( με την διαφορά οτι εδώ,μάθαιναν πρώτα το όνομα του επισκέπτη,πριν τον φιλοξενήσουν).\nΜερικές φορές όταν το φαγητό,ήταν λίγο,τα παιδιά του σπιτιού,πήγαιναν νηστικά(;;;)και νωρίς για ύπνο,για να μην ενοχλούν τον μουσαφίρη!\nΚι όμως …στερούνταν αυτοί και τα παιδιά τους,προκειμένου να ευχαριστήσουν τον μουσαφίρη.\nΑκόμα και στους μετανάστες,οι Ξηρομερίτες,άνοιξαν τα σπίτια τους.\nΥποδέχτηκαν τους μετανάστες,σαν συγγενείς τους .\nΕιδικά οι γυναίκες,οι οποίες συμμεριζόταν κατα καποιο τρόπο,τις ανησυχίες της μάνας του μετανάστη.\nΣκέφτονταν τα παιδιά τους ,ως υποτιθέμενους μετανάστες,σε ξένη χώρα,δίχως την φροντίδα της μάνας,\nΕτσι οι Ξηρομερίτισσες,τους άνοιξαν το σπιτικό τους , προσφέροντας τους εκτός απο εργασία,την φροντίδα τους!\nΟι ξένοι,προσφωνούσαν (συνήθως γυναίκες μέσης ηλικίας ) τις σπιτονοικοκυρές «μάνα¨»,αν και δεν έχει την ελληνική σημασία ,δείχνει όμως την οικειότητα που απέκτησαν με τους ντόπιους.\nΟ φιλοξενούμενος,για μας έχει πρωταρχική θέση,στο τραπέζι μας.\nείναι το το τιμώμενο πρόσωπο!\nΑρκεί η επίσκεψη να μην είναι …αρμένικη!


26 ΣΕΠΤΕΜΒΡΙΟΥ ΕΚΔΡΟΜΗ & ΑΓΩΝΑΣ ΣΤΟ ΒΕΛΒΕΝΤΟ – ΑΘΛΗΤΙΚΟΣ ΣΥΛΛΟΓΟΣ "ΡΗΓΑΣ" ΘΕΣΣΑΛΟΝΙΚΗΣ\nΣτην τελευταία μας εκδρομή-Αγώνα στο Βελβεντό, υποσχεθήκαμε τους εκεί παράγοντες ότι εφόσον διοργανώσετε αγώνες -και μας ειδοποιήσετε έγκαιρα- θα στείλουμε αντιπροσωπεία αθλητών για να αγωνιστεί.\nΜάθαμε ότι οι αγώνες θα γίνουν στις 26-09-2015 (λίγο πριν το μεσημέρι).\nΘα περιλαμβάνουν αγωνίσματα για:\nα) Μικρούς αθλητές (Μίνι και ΠΠ/Β, ίσως και ΠΠ/Α με Δελτίο και\nβ) Ακαδημίες, χωρίς μεν Δελτίο αλλά με βεβαίωση των κηδεμόνων ότι τα παιδιά τους μπορούν να αγωνιστούν χωρίς κίνδυνο για την υγεία τους. (Για το θέμα της ιατρικής κάλυψης, αφού δεν έχουν Δελτία).\nΔεν ξέρουμε ακόμη επίσημα ούτε αγωνίσματα ούτε το πρόγραμμα.\nΘέλοντας όμως να σας προετοιμάσουμε, μήπως κάποιοι θελήσουν να το συνδυάσουν και πάλι με περπάτημα και εκδρομή στο υπέροχο ΒΕΛΒΕΝΤΟ, σας προετοιμάζουμε από τώρα.\nΑρκετοί γονείς που το κουβεντιάσαμε ανεπίσημα, δήλωσαν ότι θέλουν να έρθουν.\nΟ στόχος της βιαστικής αυτής ανακοίνωσης είναι:\nΑν εμφανιστούν πολλοί γονείς (ως συνήθως), να οργανώσουμε την ΕΚΔΡΟΜΗ, όπως και τα προηγούμενα χρόνια, ΜΕ ΠΟΥΛΜΑΝ και όχι ο καθένας με το Ι.Χ. του. Όπως αποδείχτηκε περνάμε καλύτερα όλοι μαζί -γονείς και παιδιά- ταξιδεύοντας με πούλμαν.\nΌσοι ενδιαφέρεστε, απλά να έχετε το νου σας και να παρακολουθείτε τις ανακοινώσεις του συλλόγου.\nΜόλις μας στείλουν, από την ΕΑΣ ΣΕΓΑΣ Δ. ΜΑΚΕΔΟΝΙΑΣ ή το Βελβεντό, την προκήρυξη θα σας ενημερώσουμε.\nPrevious Previous post: ΑΡΧΙΖΟΥΝ ΟΙ ΠΡΟΠΟΝΗΣΕΙΣ ΓΙΑ ΤΟ ΑΛΜΑ ΕΠΙ ΚΟΝΤΩ\nNext Next post: ΜΙΑ ΙΔΕΑ ΑΠΟ ΤΟ «ΤΙ ΓΙΝΕΤΑΙ» ΣΤΟΝ ΑΣ ΡΗΓΑΣ


Οι απίθανες ιστορίες μπεκρουλιάσματος ενός διάσημου παλαιστή (pics) | E-Daily.gr\nΟι απίθανες ιστορίες μπεκρουλιάσματος ενός διάσημου παλαιστή\nΜια φορά ήπιε 119 μπύρες σε έξι ώρες\nΓράφει ο ΠΕΤΡΟΣ ΚΑΛΟΓΕΡΑΣ Δημοσίευση 16/3/2019 | 00:09\nΈχουμε ακούσει διάφορες ιστορίες πιώματος και μπεκρουλιάσματος, αλλά νομίζουμε ότι εκείνες του διάσημου παλαιστή Andre The Giant, βρίσκονται στην κορυφή. Τουλάχιστον από άποψη ποσότητας.\nΟ Γάλλος παλαιστής άλλωστε είχε και τον χώρο στο σώμα του για να αποθηκεύσει αυτό το αλκοόλ. Έφτανε σε ύψος τα 2.23 μ., ενώ ζύγιζε 235 κιλά. Με λίγα λόγια υπήρξε ένα κολοσσός, που κανένας δεν θα μπορούσε να τον κάνει καλά. Πόσο μάλλον όταν μεθούσε.\nΣτα ρινγκ έγινε γνωστότερος στα τέλη της δεκαετίας του ’80, για την βεντέτα που είχε με έναν άλλο διάσημο παλαιστή, τον Hulk Hogan. Όμως η αδυναμία που είχε στο αλκοόλ, ξεπέρασε τις επιδόσεις του στο ρινγκ. Οι ιστορίες μπεκρουλιάσματος είναι τόσο ακραίες που μπορεί να τις θεωρήστε υπερβολικές. Κι όμως συνέβησαν.\nΜια φορά λοιπόν κατέβηκε στο μπαρ του ξενοδοχείου που βρισκόταν και ήπιε 119 μπύρες μέσα σε έξι ώρες. Αυτό σημαίνει ότι κατέβαζε μια μπύρα κάθε τρία λεπτά χωρίς να σταματήσει επί έξι ώρες. Λιποθύμησε λοιπόν μπροστά στην ρεσεψιόν και όπως είναι λογικό, κανένας δεν μπορούσε να τον κουνήσει. Οι φίλοι του τον σκέπασαν με το κάλυμμα ενός πιάνου με ουρά και τον άφησαν εκεί μέχρι να ξυπνήσει.\nΜια άλλη φορά, βρισκόταν στην Ιαπωνία παρέα με τον Hulk Hogan. Ο τελευταίος αγόρασε μια κάσα κρασιά, 12 μπουκάλια δηλαδή, και μαζί μπήκαν σε ένα λεωφορείο για μια διαδρομή 8 ωρών. Τρείς ώρες αργότερα, ο Andre The Giant, σηκώθηκε και ζήτησε να πάει στην τουαλέτα. Ο Hogan κοίταξε την κάσα με τα κρασιά και έλειπαν και τα 12!\nΈνας άλλος παλαιστής, ο Bobby the Brain, έγραψε κι αυτός στα απομνημονεύματά του μια ιστορία για την σχέση του θηριώδη Γάλλου παλαιστή με το αλκοόλ. Ο Bobby βρέθηκε μια φορά στο ξενοδοχείο Marriott στο Κάνσας. Όταν κατέβηκε στο μπαρ, ο μπάρμαν τον πλησίασε έντρομος και τον ρώτησε αν ο Andre ήταν μαζί του. Εκείνος του απάντησε αρνητικά και ανακουφισμένος ο μπάρμαν του είπε «Ευτυχώς, γιατί την τελευταία φορά που ήταν εδώ του είπα πως είναι ο τελευταίος γύρος αλλά δεν ήθελε να φύγει. Και επειδή δεν μπορούσα να φύγω όσο έπινε, παρήγγειλε 40 βότκες με τόνικ. Κάθισε μέχρι τις 4 το πρωί».\nΚαι φαίνεται πως ο Andre είχε αδυναμία στα μπαρ των ξενοδοχείων. Σε ένα ξενοδοχείο του Λονδίνου, έκανε λογαριασμό 40.000 δολάρια μόνο σε αλκοόλ. Δεν θέλουμε καν να μάθουμε τι ακριβώς ήπιε εκείνο το βράδυ. Μια άλλη φορά πάλι, ισχυρίστηκε στην εκπομπή του David Letterman ότι έχει κόψει το ποτό, για να χάσει 20 κιλά. Βέβαια διευκρίνισε ότι το δικό του κόψιμο σημαίνει ότι έπινε μόνο τρία μπουκάλια κρασί με το βραδινό του.\nΟι ιστορίες είναι ατέλειωτες. Μια φορά έπεσε μεθυσμένος πάνω σε έναν άντρα που περίμενε ταξί, τραυματίζοντάς τον. Μετά από αυτό, η αστυνομία της Νέας Υόρκης έστελνε μυστικούς αστυνομικούς να τον παρακολουθούν όσο βρισκόταν στην πόλη, για να αποφύγουν παρόμοια περιστατικά. O Andre the Giant δεν άντεξε για πολύ όλο αυτό το αλκοόλ και πέθανε λίγο πριν κλείσει τα 47 του χρόνια. Την ίδια χρονιά μπήκε στο WWE Hall of Fame. Τα μεθύσια του έμειναν κι αυτά στην ιστορία.\nTAGS Andre the Giant παλαιστής αλκοόλ